Emin Ağalarov Leyla Əliyeva ilə boşanmasının səbəbini açıqladı – "Ailə yarada bilmədik…" - Azadliq Xeber\nEmin Ağalarov Leyla Əliyeva ilə boşanmasının səbəbini açıqladı – “Ailə yarada bilmədik…”\nMəşhur müğənni, biznesmen Emin Ağalarov şəxsi həyatı ilə bağlı danışıb.Baku.ws xəbər verir ki, E.Ağalarov övladları, eyni zamanda Heydər Əliyev Fondunun vitse prezidenti, “Baku” jurnalının baş redaktoru Leyla Əliyeva ilə boşanmasının səbəbləri barədə bir sıra açıqlamalar verib.\nEmin və Leyla evliliklərinin son illərində faktiki olaraq ayrı-ayrı şəhərlərdə yaşayırdılar. Boşandıqdan sonra övladları Əli, Mikayıl və Əminə Eminlə mütəmadi olaraq bir yerdə olurlar.\n“Onlar tamamilə özlərini fərqli şəkildə aparırlar. Məsələn, əgər onlara pul verib mağazaya göndərsəm, Əli həmin dəqiqə, fikirləşmədən pullarının hamısını xərcləyəcək, Mika isə sakitcə pulları sayacaq, hesablayacaq, Onlar bacıları Əminəni çox sevirlər”, – Emin deyib.\nEmin həmçinin Azərbaycan prezidentinin qızı ilə boşanması barədə danışıb. Müğənninin fikrincə, onlar həyatlarında nəyisə “qaçırırıblar”.\n“Biz möhkəm ailə yarada bilmədik, əlbəttə bunu böyük səhv adlandırmaq olar. Mənim tez-tez səfərlərim ailənin möhkəmlənməsinə səbəb olmadı”, – deyə Emin Ağalarov deyib.\nEminin sözlərinə görə, boşansalar da onlar övladlarının tərbiyəsi ilə birlikdə məşğul olmağa davam edirlər.\n“Bu vacibdir. İkimiz də başa düşürük ki, bizim əsas tapşırığımız odur ki, övladlarımız həyatda özlərini tapsınlar, öyrənsinlər”, – müğənni bildirib.


Yeni Yasamal.1-ci Alatava küçəsi, Bina 88, Mənzil 140 2 otaq , Yasamal rayonu menzil satisi\nElan nömrəsi: 424035\nTəcili satılır.Yeni yasamalda,77-nin axrıncı dayanacağında,Albalı uşaq bağçasının yaxınlıqındakı,Yeni tikili 15 mərtəbəli binanın 13-cü mərtəbəsində,sahəsi 64 kv olan,2 otaqlı (1 otaqdan düzəlmə) super təmirli mənzil satılır. Mənzilin kombisi var.Binada qaz,su,işıq daimidir..Yaşayışlı binadır.Binada 2 lift fəaliyyət göstərir.Sənədi isə müqavilədir. Təmirdən sonra yaşayış olmayıb.Ətrafli məlumat üçün əlaqə saxlaya bilərsiz..Ev vasitəçisiz satılır.Vasiəçilər xahiş olunur narahat etməsn. Yalnız real alıcı ilə qiyməti razılaşacıq. Öz şəxsi evimdir.Saat 22:00 dan sonra narahat etməyin.\nÜnvan: Yeni Yasamal.1-ci Alatava küçəsi, Bina 88, Mənzil 140\nBaxılıb: 275 , Tarix: 17.11.2019 Göndər\ncehun səlimov 43a, 3 otaq , Nəsimi rayonu\nnerimanov tebriz kuc 21 su sonasi yaxinliqi, 3 otaq , Nərimanov rayonu


Qafqaz Müsəlmanları İdarəsi: "Radikal dini təriqətlərin Azərbaycana axını dövlətçiliyə təhlükə yaradır"\nQafqaz Müsəlmanları İdarəsi: "Radikal dini təriqətlərin Azərbaycana axını dövlətçiliyə təhlükə yaradır"\nCəmiyyət 31 Oktyabr 2007 13:06 (UTC+04:00)\nAzərbaycan, Bakı / Trend müxbir E.Hüseynli/ Radikal dini təriqətlərin Azərbaycana axını dövlətçiliyə böyük təhlükə yaradır, çərşənbə günü Trend ə Qafqaz Müsəlmanları İdarəsinin mətbuat xidmətinin rəhbəri Hacı Akif Ağayev bildirib. Onun sözlərinə görə, Qafqaz Müsəlmanları İdarəsi radikal vəhabilərin Azərbaycanda fəaliyyətlərinin təhlükəli olduğu barədə hələ 15 il öncə müvafiq dövlət qurumlarına xəbərdarlıq göndərib.\nAğayev deyib ki, radikal dini təriqətlərin Azərbaycanda fəaliyyətinin qarşısını almaq üçün ölkədə dini maarifləndirmə işi gücləndirilməlidir. "Dini maarifləndirmə işi əhatəli və ardıcıllıqla həyata keçirilməlidir" QMİ təmsilçisi bildirib. Onun bildirdiyinə görə, bəzi qüvvələrin Azərbaycanda islam dövləti yaratmaq istəyi var. Lakin bu, azərbaycanda mümkün deyil. "Azərbaycanda qədim islami ənənələr olsa da, dünyəvi dövlətdir və xalq buna üstünlük verir" Ağayev əlavə edib.


Palitra qəzetiGeneral Safonov: “Heydər Əliyev hakimiyyətdə olsaydı Qarabağ münaqişəsi baş verməzdi”\nGeneral Safonov: “Heydər Əliyev hakimiyyətdə olsaydı Qarabağ münaqişəsi baş verməzdi”\nTarix: 01.05.2018 | Saat: 00:43:00 | E-mail | Çapa göndər\nDağlıq Qarabağ münaqişəsinin əvvəlində, o vaxt hələ SSRİ-nin tərkibində olan Azərbaycanın nə nizami ordusu vardı, nə də Müdafiə Nazirliyi. Bu günlərdə Bakıda olmuş, 1988-1990-cı illərdə Dağlıq Qarabağ Muxtar Vilayəti (DQMV) xüsusi vəziyyət rayonunun ilk komendantı, general-mayor Vladislav Safonov və 1981-1989-cu illərdə Azərbaycan daxili işlər nazirinin operativ milis işi üzrə müavini, Qarabağda milisin separatçılarla mübarizə bölmələrinin rəhbəri olmuş general-mayor Kamil Məmmədov həmin illərdə Dağlıq Qarabağda baş verən hadisələr barədə fikirlərini və xatirələrini KİV-ə bölüşürlər.\nPrinsipial və dəyanətli bir insan kimi tanınmış general-mayor Vladislav Safonov deyir: “Əgər o vaxt Azərbaycan xalqı Heydər Əliyevin hakimiyyətə gəlməsini israrla tələb etsəydi, bu gün sizin Qarabağ probleminiz olmazdı...”. Məhz bu keyfiyyətlərinə və SSRİ Konstitusiyasına əməl etməklə Azərbaycanın ərazi bütövlüyünün qorunub saxlanmasını istədiyinə görə Qarabağ separatçıları general Safonova nifrət edirdilər, hətta dəfələrlə ona qarşı sui-qəsd hazırlamışdılar.\nGeneral Safonov deyir: “Əgər o vaxt Heydər Əliyev hakimiyyətdə olsaydı, ermənilər bu məsələni qaldırmazdılar. Mən bunu yüz faiz əminliklə deyirəm. Mən, həmçinin buna da əminəm ki, əgər o vaxt Heydər Əliyev hakimiyyətdə olsaydı və bu məsələ hansı şəkildəsə qaldırılmış olsaydı belə, Heydər Əliyev məsələni tezliklə və əsaslı şəkildə həll edərdi. Biz bu cür özbaşınalığa və provokasiyalara imkan verməzdik. Qətiyyətli hərəkət edərdik. Ona görə ki, ölkə Konstitusiyasına uyğun hərəkət etmək lazım idi, Konstitusiyada isə ərazinin bölünməzliyi haqqında maddə təsbit edilmişdi. Bu, birmənalı və başlıca tələb idi. Heydər Əlirza oğlu heç bir şübhə üçün yer qoymazdı. O, bir komendant olmağım etibarilə mənə, habelə digər xüsusi xidmətlərə imkan yaradardı ki, xalqın mənafeyi naminə işləyək, qan tökülməsin, hüquqazidd əməllərə yol verilməsin. Qarabağ probleminin genişlənməsini gözləmək lazım deyildi, onu başlanğıcda həll etmək olardı. Bunun üçün rəhbərin əzmkarlığı, gücü və zəkası lazım idi. Amma ovaxtkı Azərbaycan rəhbərliyində bunların heç biri yox idi”.\n“...Onların Qarabağa getməyə və məsələləri yerində həll etməyə cəsarətləri çatmırdı”\nSabiq komendant Azərbaycanın ovaxtkı rəhbərlərini xatırlayaraq deyir ki, onlardan bəziləri, hətta Qarabağda olmamışdı, yalnız Bakıda əyləşib sərəncam və göstərişlər verirdilər. Onların Qarabağa getməyə və məsələləri yerində həll etməyə cəsarətləri çatmırdı. Safonov hesab edir ki, Qarabağ Sovet İttifaqının dağıdılması üçün sınaq poliqonu oldu: “Mənim yaddaşımda yalnız Xüsusi İdarəetmə Komitəsinin sədri təyin edilmiş Viktor Petroviç Polyaniçko barədə işıqlı xatirələr qalıb. O, möhkəm əli ilə qayda yaratmağa çalışırdı, lakin artıq gec idi və MK-nın ikinci katibi olmasına baxmayaraq, mərkəzdən xüsusi dəstək almadı. Artıq nəyisə dəyişmək, nəsə etmək çətin idi. Mən Konstitusiyaya əməl olunmasını ən başlıca və müqəddəs borc hesab edirdim. Özü də bu, təkcə Azərbaycanın deyil, bütün Sovet İttifaqının mənafeyinə uyğun idi. Əgər, ilk növbədə Mixail Qorbaçov tərəfindən qətiyyət və prinsipiallıq göstərilsəydi, vəziyyət bu həddə çatmazdı. Mənim rəhbərlik etdiyim qrupun şəxsi heyətində müxtəlif vaxtlarda 5 mindən 20 minə qədər insan - Sovet İttifaqının bütün ali milis məktəblərinin yığma batalyonları, digər qüvvələr vardı. Bu, çox sanballı qrup idi, əvvələn, vətəndaş müharibəsinə, ikincisi, qan tökülməsinə və toqquşmalara imkan verməzdi. Qarabağ Ermənistandan təchiz olunurdu, silahlıları da orada hazırlayırdılar. Bütün bunların qarşısını almaq olardı”.\nVladislav Nikolayeviç Şuşanın süqutuna hələ də inana bilmir: “Şuşanı necə vermək olardı? Şuşa qaladır! Mən artıq öz evimdə, Volqoqradda olarkən eşitdim ki, Şuşanı veriblər, inanın, gözlərim yaşla doldu. Oraya bircə bölük göndərmək kifayət idi ki, yeganə yoldan heç kəs keçə bilməsin. Bu, əsl satqınlıq olub. Bunu kim edib? Araşdırmaq lazımdır. Yaxud Xocalını götürək. Axı oraya köçürülmüş insanların qayğısına qalmaq, müdafiə qarnizonları yaratmaq lazım idi. Lakin ovaxtkı rəhbərlik heç nə etmədi və axırı belə oldu...”.\nVladislav Safonovun döyüş yoldaşı, Azərbaycan daxili işlər nazirinin sabiq müavini, general-mayor Kamil Məmmədov deyir ki, Dağlıq Qarabağ münaqişəsinin başlandığı dövrdə Heydər Əliyev hakimiyyətdə deyildi. Generalın fikrincə, əgər o vaxt Heydər Əliyev hakimiyyətdə olsaydı, Qarabağ münaqişəsi, ümumiyyətlə, baş verməzdi.\nDöyüş generalları özlərinin ictimai fəaliyyəti ilə Qarabağ münaqişəsinin tənzimlənməsinə töhfə vermək istəyirlər\nGeneral Kamil Məmmədov həmin günləri xatırlayaraq deyir: “1988-ci il fevralın 12-də Azərbaycan Kommunist Partiyası Mərkəzi Komitəsinin ovaxtkı birinci katibi Kamran Bağırov mənə dedi ki, Qarabağ erməniləri Ermənistanla birləşmək istəyirlər, sən orada qayda yaratmalısan. Mən Ağdama uçdum, oradan Xankəndiyə getdim, vəziyyəti öyrəndim. Bakıdan özümlə xüsusi təyinatlılar götürmüşdüm, onları Xankəndinin həndəvərində qoyub gəldim. Axı o vaxt Azərbaycan hələ SSRİ-nin tərkibində idi və bizim nə nizami ordumuz vardı, nə də Müdafiə Nazirliyimiz. Ön xətdə milis bölmələri vardı, onlara mən rəhbərlik edirdim. Vilayət icraiyyə və partiya komitələrinin binaları qarşısındakı meydanda təxminən 200-300 nəfər toplaşmışdı. Onlar gecə-gündüz “miatsum” (birləşmə) deyə qışqırır və Qarabağın Ermənistana birləşdirilməsini tələb edirdilər. Özlərinin bu arzusunun səbəbi kimi həyat səviyyəsinin aşağı olmasını göstərirdilər. Əslində isə Dağlıq Qarabağın sosial-iqtisadi inkişafının əsas göstəriciləri həm Azərbaycanda, həm də Dağlıq Qarabağın can atdığı Ermənistanda respublika üzrə orta göstəricilərin səviyyəsindən yüksək idi. Mən xüsusi təyinatlıların köməyi ilə bu kütləni bircə saat ərzində asanlıqla qova bilərdim və bununla iğtişaşlara son qoyulmuş olardı. Vəziyyət barədə Bakıya məruzə etdim. Mənə bildirdilər ki, Azərbaycan Kommunist Partiyası MK-nın ikinci katibi Vasili Konovalov vəziyyəti öyrənmək və tədbir görmək üçün Xankəndiyə gedir(AZƏRTAC).\nXüsusi təyinatlılar Xankəndinin yaxınlığındakı Malıbəyli kəndində idi. Bu, xüsusi vasitələr, odlu silah və zirehli transportyorlarla təchiz olunmuş xüsusi bölmə idi. Konovalov Bakıdan gələn kimi mənə xəbərdarlıq etdi: “Bizim komandamız olmadan heç nə etməyin - güc və silah işlətməyin. Əks halda, bunun nəticələri pis olacaq, sizi dövlət əleyhinə əməllərdə ittiham edəcəklər və hərbi tribunal sizi mühakimə edəcək”. Konovalov qayıdandan sonra mənə heç bir komanda verilmədi... Buna görə də Qarabağ problemi bugünkü həddə çatdı”\nDöyüş generalları bu gün də özlərinin ictimai fəaliyyəti ilə, xalq diplomatiyasının imkanlarından istifadə edərək, Ermənistan-Azərbaycan, Dağlıq Qarabağ münaqişəsinin tənzimlənməsinə töhfə vermək istəyirlər. General Vladislav Safonov münaqişənin dinc yolla həllinin üç variantını görür, lakin hərbçi kimi, hərbi qüvvə tətbiq olunmasını da istisna etmir.\nGeneral-mayor Kamil Məmmədov da Qarabağ probleminin dinc yolla nizamlanmasının tərəfdarıdır. Kamil Məmmədovun Qarabağ müharibəsinə dair şəxsi arxivi var. Bu arxivdə zamanın təsirindən saralmış qəzetlər, foto və videomateriallar, 30 illik tarixi olan sənədlər toplanıb. General deyir: “Mən öz arxivimi dövlətə hədiyyə etmək istərdim. Axı bu sənədlər Dağlıq Qarabağ münaqişəsi ilə bağlı hadisələrin əsl xronikasıdır. Lakin tarix baxımından dəyərli olan bu arxivin hansısa bir müəssisənin “zirzəmisində”, sadəcə, “yatıb qalmasını” istəməzdim. Mən istəyirəm ki, tədqiqatçılar, tarixçilər, pedaqoqlar bu arxivdən istifadə etsinlər, münaqişənin mahiyyətini açıqlasınlar, uşaqları vətənpərvərlik ruhunda tərbiyə etsinlər”.


23 İyul 2017 12:22\nEkologiya və Təbii Sərvətlər Nazirliyi iyulun 24-də gözlənilən hava şəraitini açıqlayıb. Lent.az nazirliyin mətbuat xidmətinə istinadən xəbər verir ki, sabah Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir.\nLakin səhər yarımadanın bəzi yerlərində qısamüddətli az yağış yağacağı ehtimalı var. Arabir güclənən şimal-qərb küləyi əsəcək. Havanın temperaturu gecə 21-24° isti, gündüz 30-34° isti,\nBakıda gecə 22-24° isti, gündüz 32-34° isti olacağı gözlənilir. Atmosfer təzyiqi normadan aşağı 753 mm civə sütunundan 758 mm civə sütununa yüksələcək. Nisbi rütubət gecə 70-80%, gündüz 45-55% olacaq.\nAzərbaycanın rayonlarında da yağmursuz hava şəraiti gözlənilir. Lakin axşam və gecə əsasən bəzi şimal və qərb rayonlarda şimşək çaxacağı, yağış yağacağı gözlənilir, intensiv olacağı ehtimalı var. Qərb küləyi ayrı-ayrı yerlərdə arabir güclənəcək. Havanın temperaturu gecə 20-25° isti, gündüz 32-37° isti, dağlarda gecə 15-20° isti, gündüz 23-28° isti olacağı gözlənilir.\nSabah Azərbaycanın rayonlarında şimşək çaxacaq, yağış yağacaq\n24 Avqust 2017 12:16\nRels altlıqlarını oğurlayan şəxs tutulub\n10 Avqust 2017 12:52\nSabah rayonlarda intensiv yağış yağacaq, şimşək çaxacaq, dolu düşəcək\n15 İyun 2017 12:11\n11 May 2017 12:48\nİntensiv yağış yağacaq, dolu düşəcək, şimşək çaxacaq - PROQNOZ\n3 May 2017 12:53\nSabah rayonlarda intensiv yağış yağacaq, dolu düşəcək, şimşək çaxacaq\n3 May 2017 12:46


🥇 ▷ Androiddə MS Office üçün cüt ekran aktivləşdirmə » ✅\nAndroiddə MS Office üçün cüt ekran aktivləşdirmə\nİkili ekran və ya iki ekran, Android paketi üçün yeni MS Office’in ən son xüsusiyyətidir. İkili ekranın istifadəsinin faydaları nəqliyyat işçiləri, daim bir çox sənəd və ya aparıcıya baxmaq məcburiyyətində qalanlar üçün faydalıdır. Sadəcə işin davam etməsi üçün kompüterin artıq ənənəvi ölçü olmalı olduğunu göstərir. Gəlin bu Gen Z texnologiyasına keçək?\nMS Office nədir?\nAndroid üçün MS Office təşkilati problemlərinizə cavabdır. Artıq Android cihazınızda fərdi MS Office tətbiqetmələrini yükləməyinizə ehtiyac yoxdur. Excel, Powerpoint, Word: hər şey bir paketdədir və daha az yer tutur.\nMS Office üçün ikili ekran xüsusiyyətini necə aktivləşdirmək barədə ətraflı təlimat yoxdur. Bu, ikili ekran funksiyasının telefonun həcmindən asılı olması və ikili ekran texnologiyasına çevrilməsidir.\nTexnologiya iki ekranla uyğun gəlir\nİnsanlar uzun müddətdir masaüstlərində və planşetlərdə ikili ekranlardan istifadə etsələr də, ikili telefon ekranları olduqca yenidir. Bir şeyin əsl cüt ekran funksiyası olması üçün iki ekran lazımdır. Buna görə hər telefon MS Office Android-i yeniləməyə hazır deyil. Əlavə edilmiş ikinci ekrana yerləşmək üçün proqram və texnologiyanın yenidən dizaynını tələb edir. Bu günLG V50 ThinQ.LG G8X ThinQvəLG V60 ThinQbu xüsusiyyəti istifadə edə biləcək yalnız üç telefon. Bu, İkiqat Ekran adlı əlavə əlavədən istifadə edilir və sadəcə telefonun özünə qoşulur.\nOMicrosoft Surface DuoMicrosoft-un yeni Android telefonu ikili ekranın düzülüşünü də dəstəkləyəcək. 2019-cu ildə elan edildi, ancaq yaydan tətil mövsümünə qədər yalnız bu il (2020) mövcud olacaq.\nİkili ekranın üstünlükləri nələrdir?\nBu telefonlarınızdan biri varsa, iki ekrana sahib olmağın nə faydaları var? Axtarış edirsinizsə, artıq bir şey yazmaq üçün pəncərədən tətbiqetməyə keçmək lazım deyil. Və ya, məsələn, Powerpoint istifadə edərək bir təqdimat və qeydlərə baxmaq istəyirsinizsə, ekranın parçalanması və eyni zamanda görünməsi üçün ikili ekranı aktivləşdirə bilərsiniz. İş səmərəliliyini artırır və hərəkətdə işləmək üçün rahat bir yol təqdim edir.\nLG üçün cüt aksesuar\nDaha əvvəl qeyd edildiyi kimi, ikili ekran LG telefonunun son versiyaları ilə satılan bir əlavədir. Bir hal olaraq orijinal telefona qoşulur və iki hissəni səliqəli şəkildə qatlamağa imkan verən bir menteşəyə malikdir. Qutunun yuxarı hissəsində statik bir ekran var. Əgər ona toxunursan, cibinə qoyursan və s., Telefonunuzda baş verənlərə təsir etməyəcəkdir.\nQapağı açın və iki ekran avtomatik olaraq işə salınacaq. İkinci ekranı aktivləşdirmək üçün tapmalı olduğunuz xüsusi düymə yoxdur. Qətnamə və ölçülər əlavə bonus olan ekranlar arasında eynidır.\nİkinci ekranda (solda) yalnız bir neçə nişan görəcəksiniz, sürüşdürdükdən sonra bütün tətbiqlərinizə daxil olursunuz. Əsas ekranın sağ kənarında (sağda), ekranın dəyişdirilməsi və ikili ekranın aradan qaldırılması da daxil olmaqla ikili ekranın bəzi xüsusiyyətlərini gəzməyə imkan verən boz nişan simgəsi var.\nİki ekranda MS Office-dən istifadə etmək üçün proqramı hər iki ekranda açın. Əsas ekranda barmağınızı ekrandakı tətbiqin ekranlarına sürüşdürərək asanlıqla tapa bilərsiniz. Tətbiqləri görmək üçün yardım ekranında yenidən sürüşdürün. Hər iki ekran eyni qaydada işləyəcək. İki fərqli Word sənədini müqayisə etmək istəyirsiniz? İki fərqli ekranda iki fərqli fayl açın. Voila! Yan-yana müqayisə.\nEkranın istiqamətini üfüqi olaraq dəyişdirsəniz, yuxarı ekrandakı MS Office sənədindən istifadə edərək böyüdülmüş virtual klaviaturanı aktivləşdirə bilərsiniz. Bu mini bir laptopun qurulması kimi olur!\nNoutbuklara ehtiyacımız olacaqmı? Düşünürəm ki, MS Office iki ekranı dəstəkləyən texnologiyalara uyğun olmalıdır. Özləri ilə bir dizüstü kompüter ala bilməyənlər üçün əlverişlidir – və Android əsaslı texnologiyaya baxmaq üçün bir səbəbdir.


Mingəçevirin ərazisi niyə vaxtaşırı su basqınına məruz qalır? – Mingəçevir İşıqları\nMingəçevirin ərazisi niyə vaxtaşırı su basqınına məruz qalır?\nMüəllif Fərman Nəbiyev\t Yenilənmə tarixi Okt 30, 2019\n2 saylı sahə İnzibati Ərazidə hesabat yığıncağı zamanı\n“Biz Bozdağın ətəyində, Xaldan şosesi ətrafında, Sağ sahildə, İES bağçılığında və Gəncə yolu ətrafında 338 ha ərazidə 3006 bağ evində məskunlaşmış 9528 nəfər əhaliyə xidmət edirik. 649 ailənin 2116 nəfəri qaçqın və köçkündür. Bağlar ərazisindən keçən yollar 40 km-ə yaxındır. Onun 8 km-i 10 küçədən ibarət “Günəşli” fərdi yaşayış sahəsinin payına düşür. Şəhərin 58 müəssisə və təşkilatlar tərəfindən işçilərinə verilmiş şəxslərin sayı və ərazisini qısa müddət ərzində dəqiqləşdirmişik. Lakin problemlər çoxdur. Dəfələrlə müvafiq orqanlar qarşısında həlli vacib və təxirəsalınmaz məsələlər barədə təşəbbüs qaldırılsa da….Ən vacibi əhalinin pasport qeydiyyatı məsələsidir. Digər məsələ şəhərin qanuni ərazisinin qonşu rayon tərəfindən zəbt olunmasıdır. Bunlar dəfələrlə müvafiq orqanlar qarşısında qaldırılıb”.\nBu fikirləri Mİngəçevir şəhər İcra Hakimiyyətinin 2 saylı sahə İnzibati Ərazi dairəsinin hesabat yığıncağında Fərdi Yaşayış Sahələrinə Xidmət İdarəsi MMC-nin rəisi Fərdi Yaşayış Sahələrinə Xidmət İdarəsinin rəisi Eyyub Rəşidov səsləndirib. O, diqqəti sel-mühafizə kanalının vəziyyətinə də yönəldib: “Şəhərin 14 km uzunluğunda sel suları mühafizə kanalı Bozdağ ətəyi bağ təsərrüfatlarının içərisindən keçir. Bu kanal müntəzəm olaraq və lazımi qaydada təmizlənmədiyindən bağ təsərrüfatları və şəhər ərazisi su basqınına məruz qalır. Bozdağın hansı yarğanına intensiv yağışların düşməsi həmin bağ və şəhər ərazisinin taleyini həll edir. Etimad göstəriləcəyi və maliyyə vəsaiti ayrıldığı təqdirdə bu məsələni, tam da olmasa, həll etmək iqtidarındayıq”.\nYığıncaqda Mİngəçevir şəhər İcra Hakimiyyətinin 2 saylı sahə İnzibati Ərazi dairəsi üzrə nümayəndəsi Faiq Mustafayev 2015-ci ilin yekunları və qarşıda duran vəzifələrlə bağlı hesabat verib. O deyib ki, nümayəndəliyin ötən ildəki fəaliyyəti üçün şəhər İcra Hakimiyyəti tərəfindən 39846 manat vəsait ayrılıb və təyinatı üzrə xərclənib. Heç bir təşkilata debitor və kreditor borc yaranmayıb. Vətəndaşlar tərəfindən edilən müraciətlərlə bağlı müxtəlif qurumlarla, o cümlədən şəhər bələdiyyəsi ilə əlaqə saxlanı, onların köməyindən istifadə edilib.\nF.Mustafayev həllini tapmayan problemlərdən də danışıb: “Kifayət qədər zibil qabları qoyulmasına baxmayaraq, məhəllələrdə hələ də zibilin yerə tökülməsi halları baş verir. Zibillərin vaxtlı-vaxtında daşınmamasından, enerji fasilələrindən də yaşayışçılar narazılıq edir. Havada yüngül bir dəyişiklik olan kimi, külək əsən kimi işıqlar sönür. İl ərzində 21 halda elektrik enerjisi verilişində fasilələrə yol verilib”.\nMəhəllə komitəsinin sədri Qurban Vahidov, Mingəçevir Bələdiyyəsinin sədri Coşqun Abdullayev hesabat məruzəsi ətrafında maraqlı fikirlərini bölüşüblər Şəhər İşıqlandırma İdarəsinin rəisi Rafiq Əsgərov Samux və Natəvan küçələrinin işıq sisteminin bərpa olunduğunu nəzərə çatdırıb, bu işlərin davam etdirildiyini deyib: “Baxmayaraq ki, şəhərimiz nur şəhəridir, hələ də işıqlanmayan ərazilər çoxdur. Dilarə Əliyeva və başqa küçələrin də işıqlandırılmasına ehtiyac var”. Digər çıxışlarda Tərəvəzçilik sovxozunun ərazisindən keçən suyun kol-kosla dolması və bunun əkin işlərinin aparılmasına maneçilik yaratması, doğum evindən qəsəbəyə gedən yolun bərbad vəziyyətdə olması, ərazidə uşaq bağçasının açılmasına ehtiyac duyulması barədə danışılıb.\nMingəçevir İcra Hakimiyyəti başçısının I müavini İlham İsmayılov şəhərdə il ərzində abadlıq-quruculuq işlərinin aparıldığını, binaların dam örtüklərinin yeniləndiyini, yeni bağçaların tikildiyini, məktəblərdə əsaslı təmir işlərinin aparıldığını, 594 məcburi köçkün ailəsinin evlə təmin olduğunu nəzərə çatdırıb: “Hesab edirəm ki, bu işlər yetərli deyil. Vətəndaşlarla görüşlər keçirilməlidir, onların problemləri öyrənilməlidir. İnsanları narahat edən məsələlər operativ halda həllini tapmalıdır”.\nNümayəndəliyin fəaliyyətini qənaətbəxş hesab edilib.\nMingəçevirin Şəfa küçəsində yanğın İqbal Süleymanovun həyatına son qoydu\nÖlkə üzrə 31432 nəfər narkoloji xəstə kimi uçota alınsa da,…\nQHT Dövlət Dəstəyi Şurasının maliyyə yardımı ətraf mühitin…


Anti - AXC- nin anatomiysına dair qeydlər - Pənah Hüseynovun yazısı » GundemXeber İnformasiya Portalı\nGundemxeber.biz » Müsahibə » Anti - AXC- nin anatomiysına dair qeydlər - Pənah Hüseynovun yazısı\nAnti - AXC- nin anatomiysına dair qeydlər - Pənah Hüseynovun yazısı\nTarix: 5-09-2018, 15:06 Bölmə :Müsahibə Baxış: 56\nAnti - AXC- nin anatomiysına dair qeydlər\nNƏTİCƏ və SON SÖZ\nYekun vurmaq olar. Bu yazıda AXC əleyhinə irəli sürülən faktları xatırladıb aşkar olanı yada salaq.\n1.“Vəzirov 90- cı ildə ermənistan qaçqınlarının Stepanakert və Şuşada yerləşdirilməsi üçün qərar qəbul edibmiş. Xalq cəbhəsi bu Kommunist partiyasını möhkəmıləndirə deyə buna qarşı çıxıb və ... məzmunda bəyanat verib”. - Bunun başdan ayağa uydurma olduğu, heç bir digər obyektiv və hətta subyektiv fakt, informasiya, məlumat, mülahizə ilə təstiqlənmədiyi və bu uydurmanın ilkin və yeganə mənbəyinin və müəllifinin Elmira Axundovanın özünün olduğu aşkar edilib sübut olundu.\n2.“AXC liderləri bir nəfər kimi Şuşa və digər yaşayış məntəqələrinin social iqtisadi inkişafına dair hökümət proqramına qarşı çıxdılar. AXC liderləri bəyan etdilər ki, “Biz bu Proqramı müdafiə edə bilmərik, çünki o azərbaycanlı əhalinin vəziyyətinin yaxşılaşdıracaq. Buna isə yol vermək olmaz, çünki Qarabağda vəziyyətin yaxşılaşması Kompartiyaya əl verir, o bundan ancaq güclənir” – Burdakı hər iki məlumatın (Şuşa və digər yaşaış məntəqələrinin inkişafına dair dövlət proqramı və AXC liderlərinin bu proqram əleyhinə bəyanat vermələri) başdan - ayağa uydurma olduğu, heç bir digər obyektiv və hətta subyektiv fakt, informasiya, məlumat, mülahizə ilə təstiqlənmədiyi və bu uydurmanın birinci və yeganə mənbəyinin və müəllifinin Rasim Ağayevin özünün olduğu, Elmira Axundova tərəfindən təkrarlanıb tirajlandığı aşkar edilib sübut olundu.\n3.” Əbülfəz Qədirqulu oğlu Əliyevin tərəfdarları bildirir ki, AXC liderləri həmin vaxt ona təkidlə tövsiyə edirdilər ki, hakimiyyət qaçqınları mümkün olduğu qədər Dağlıq Qarabağ və onunla həmsərhəd rayonlarda yerləşdirilməyə məcbur edilsin. Lakin AXC- nin lideri qaçqınların hərakatın zərbə qüvvəsi olduğunu bəyan edərək bu təklifin əleyhinə çıxdı.”- Bir jurnalistin 1996- cı ilə aid anonim hərəkat funksionerlərinə istinadən dövriyyəyə buraxdığı, böyük ehtimalla onun özünün yaradıcılıq fantaziyasının məhsulu olan, heç bir obyektiv, və ya digər subyektiv faktla təsdiqlənməyən, əksinə Ə. Elçibəyin və AXC- nin bu məsələdə gerçək mövqeyini ifadə edən dəlillərlə birmənalı təkzib edilən şaiyə olub, Rasim Ağayev tərəfindən təhrif olunaraq tirajlandığı, uydurma olduğu aşkar edilib sübut olundu.\n4.“1991- ci ilin aprel günlərinin birində AXC İdarə Heyətinin üzvü Hikmət Hacızadə zəng etdi və məndən kəndlərin bandit birləşmələrindən təmizlənməsi əməliyyatına son qoymağı xahiş etdi”. - Bunun başdan ayağa , heç bir digər obyektiv və hətta subyektiv fakt, informasiya, məlumat, mülahizə ilə təstiqlənməyən, H. Hacizadənin özü tərəfindən, habelə həmin dövrdə H. Hacızadənin məqalə və müsahibələrində ifadə etdiyi obyektiv dəlillərlə birmənalı və qəti şəkildə təkzib edilən uydurma olduğu, bu uydurmanın birinci və yeganə mənbəyinin və müəllifinin Ayaz Mütəllibovun özünün olduğu aşkar edilib sübut olundu.\n5.“1991- ci ilin aprel günlərində , Dağlıq Qarabağın erməni bandit birləşmələrindən təmizlənməsi üçün əməliyyat getdiyi çətin dövrdə AXC funksionerləri pribaltikada erməni azadlıq hərəkatının nümayəndələri ilə görüşüb “Qarabağda aparılan əməliyyatlar zamanı yerli erməni sakinlərinin A. Mütəllibov tərəfindən hüquqlarının pozulmasına dair” birgə bəyanat imzaladılar. Bəyanat Qorbaçova çatdırılanda o, Qarabağdakı əməliyyatları yarımçıq dayandırmaq əmrini verdi”- Burdakı bütün məlumatların başdan ayağa uydurma olduğu, heç bir digər obyektiv və hətta subyektiv fakt, informasiya, məlumat, mülahizə ilə təstiqlənmədiyi və bu uydurmaların birinci və yeganə mənbəyinin və müəllifinin Ayaz mütəllibovun özünün olduğu, Elmira Axundova tərəfindən təkrarlanıb tirajlandığı aşkar edilib sübut olundu.\n6 “AXC və hamıdan əvvəl Əbülfəz Elçibəy bu aksiyaya (Dağlıq Qarabağın erməni bandit birləşmələrindən təmizlənməsi üçün əməliyyata – P. H.) qarşı çıxış etdilər. AXC – nin nəzarəti altında olan özünü müdafiə qüvvələrinin komandirləri bildirdilər ki, onlar “ermənilərin sıxışdırılıb çıxarılmasına yol verməyəcəklər ki, Azərbaycan Qərbin demokratik qüvvələrinin təblğati hücumları için hədəfə çevrilməsin... AXC resublika rəhbərliyini açıq şəkildə Qarabağın erməni əhalisini zorakılıqla deportasiya etməkdə günahlandıraraq erməni millətçilərinin antiazərbaycan kampaniyasına qoşuldu. AXC rəhbərliyi nəinki erməni separatizmi ilə əhatə olunmuş ərazilərdə nəzarət ələ almaq aksiyalarını sabotaj etdi, əksinə ermənilərlə əl - ələ verib bu tədbirləri pislədi.” –Burdakı bütün informasiya və məlumatların başdan ayağa uydurma, bu uydurmaların ilkin və yeganə mənbələrinin və müəlliflərinin Rasim Ağayevin və Vaqif Hüsenovun olduğu və Elmira Axundovanın bu uydurmaları təkrarlayıb tirajladığı, başqa hər hansı faktla təsdiq edilməmə, özlərinə məxsus digər məlumatlarla ziddiyyətə təşkil etmə, hadisələrin baş verdiyi dövrdə AXC –nin KİV də dərc edilib yayılmış rəsmi sənədləri, AXC funksionerlərinin yenə həmin dövrdə çap edilmiş açıqlamaları, Qarabağ probleminin həllinə dair AXC- nin mövqeyini əks etdirən digər obyektiv və məntiqi dəlillərlə aşkar edilib sübut olundu.\nİnanılası deyil! Bütün faktlar yalan, saxta çıxdı!\nAXC əleyhinə olan bütün “faktlar” yalan və saxta çıxacaq. Çünki daha böyük yalandan çıxırlar. Yalandan həqiqət çıxmaz ki, yalan çıxar.\nAnti - AXC- nin BÖYÜK YALANI AXC- nin tarixmizin ən məsuliyyətli anlarında milli xəyanət və satqınlıq mövqeyi tutması haqqındakı yalandır. Bu “Böyük Yalan”, ilkin yalandır. Zatına görə heç bir yalandan yaranmayıb. AXC haqqında bütün yalanlar ondan yaranır, varlığına görə ona borcludur, ona xidmət edir. Mayası tarix və kütlə tərəfindən vurulmuşların, təhqir olunmuşların, alçaldılmışların, atılmışların, incidilmişlərin, uduzmuşların təkəbbürü, həsədi, paxıllığı, öfkəsi, kini, xəyanəti və satqınlığıdır. Anti-AXC- nin anatomiyası da budur. Həsəd, öfkə, kin, Iküzlülük, riyakarlıq, qeybət, şaiyə, saxtaçılıq, təhrifçilik, yalan, qaralama, iftira, şər, böhtan dolu tam bir qaranlıq kabuslar mağarası. Kabusların yığnağı.\nBəs bunları deyənlər, yazanlar, yayanlar?! Yalançılar! Yalanı yalanla sulayırlar. Yalanı yalanlarla yoğururlar. Yalanı yalanla beçərirlər. Yalanı yalana calayırlar! Yalanı yalanlla sübut edirər. Yalan şahidləri! Yalanın xidmətçiləri! Yalan kahinləri! Yalanı yalanlarla bəzəyirlər. Yalana yalanlardan həqiqət donu biçirlər. Yalançılıq dərziləri! Nəsibi yalançılıq olanlar! Axır aqibəti pislik olanlar! Onlara bundan ağır cəza olmaz. Özləri duyub, görüb, bilsələr də, bilməsələr də!\nHeç şübhəsiz tarixi tarixçilərin öhdəsinə buraxmaq lazımdır. Bu gün siyasi cəhətdən aktual olmayan mövzulara aludə olmamaq , bu çərçivəyə qapanmamaq, rəqiblərin informasiya tələlərinə düşməmək çox vacibdir. Bu günə və gələcəyə köklənmək gərəkdir. Lakin özünü görməzliyə və eşitməzliyə vurmaqla da keçmişin təqibindən qurtarmaq heç də həmişə mümkün deyil. Rəqiblərimiz də buna yol verməzlər və yol vermirlər də. İstəsək də, istəməsək də bu günümüz və gələcəyimizin dərki keçmişimizin hərtərəfli, obyektiv təhlilindən keçir. Bu təhlil nə qədər ağrılı, çətin, xoşagəlməz görünsədə sonda, strateji olaraq bizim xeyrimizədir . Bilmək lazımdır ki, 80- cı illərin sonu, 90- cı illərin əvvəlləri sadəcə tarix deyil, davam edən tarixdir və keçmişimiz uğrunda mübarizə gələcəyimiz uğrunda mübarizədir. Ona da heç bir şübhə yoxdur ki, yalan doğruya, nahaqq haqqa məğlub olacaq. Həqiqət qalib gələcək. Mən bu qeydlərlə bu müqəddəs, şərəfli, böyük davaya kiçik bir töhvə verməyə çalışdım.\nPənah Hüseyn, Xalq Partiyasının lideri, Azərbaycanın keçmiş baş naziri\nfevral – may 2013- cü il.\nElmira Axundovanın “Böyük yalanı”... ...\n2014- cü il “AXC ili” elan olundu ...\nİlham Əliyev AXC-nin şərəfinə ucaldılmış abidəni ...


Tətil 2014 - evdə uşağınızla vaxt keçirmək üçün necə? - Balaca uşaq - 2021\nTətil 2014 - evdə uşağınızla vaxt keçirmək üçün necə?\nTezliklə 2014-cü ilin qış mövsümünə başlayacağıq. Ancaq hər kəs dağa getməyə imkan vermir. Sual yaranır: evdə bir uşaqla tətil necə keçirmək olar? O dövrdə gənclər üçün xüsusi bir şey təşkil edirlərmi? Şəhərdən çox uzaq olduğumuz halda nə etməliyik?\nFərdi səs-küy üçün 2014 tətil planı\nTətil 2014 aşağıdakı vilayətlər üçün başlayır: Pomeranian, Łódź, Silesian və Podkarpackie - artıq 20 yanvarda. Fevralın 2-dək davam edəcəklər. Siyahıda sonrakı yerlərdə tələbələr var Warmian-Masurian və Podlasie əyalətləri - 27 yanvar - 9 fevral. 3-16 fevral tarixləri üçün tətil düşəcək Lubelskie, Kujawsko-Pomorskie, Wielkopolskie, ęwiętokrzyskie və Małopolskie səsvermələri. Siyahıdakı sonuncular sakinlərdir Mazowieckie, Zachodniopomorskie, Dolnoslaskie və Opolskie səsvermələri. Onların tətili fevralın 17-də başlayacaq və martın 2-də başa çatacaq.\n"Şəhərdə qış" tətil zamanı heç yerə getməyən uşaqlar üçün bir təklifdir. Dərslər aparılır kiçik bir ödəniş üçün və ya tamamilə pulsuz. Əlbəttə, təkliflər şəhər və vilayətin ölçüsündən asılı olaraq dəyişir. Mədəniyyət Mərkəzinin ərazimizdə nə təklif etməsini düşünməyə dəyər. Bu dövrdə uşaqlar və gənclər üçün xüsusi bir şey hazırlayan idman və istirahət mərkəzlərinin təklifi ilə də tanış ola bilərik.\nŞəhərə qədər uzaqlaşanda ...\nDərslərə gəlmədiksə və ya kifayət qədər uzaqda olsaq, tətilimizi təşkil edə bilərik. Uşaqla vaxtı planlaşdırmaq və bir sadə qaydaya riayət etmək kifayətdir - darıxdırıcı ola bilməz.\nİdman - rəqabəti inkişaf etdirmək\nGəlin tətil zamanı öz intizamlarımızla və əlbəttə başa çatdıqdan sonra mükafatla öz rəqabətimizi təşkil edək. Bir qaşıqda bir yumurta, uzun bir atlama ilə bir slalom ola bilər, əgər qış daha çox payıza bənzəyirsə, onda bağ xəzinələrini - maraqlı yarpaqları, qoz-fındıq, acorns və digər təbiət xəzinələrini axtarmağı təklif edə bilərik. Ancaq xaricində əsl bir qış varsa - qarlı bir - onda rəqabət aid ola bilər: bir qar adamı və ya qala tikmək, qartopu hədəfə vurmaq - bu vəziyyətdə, məsələn, bir ağac ola bilər.\nDaha pis günlərdə, pəncərə soyuq, küləkli və ya yağışlı olduqda, otaqlara keçmək asan olan yarışlarımız var. Bu vəziyyətdə bu ola bilər: bir səbətə bir top atmaq, oyuncaq avtomobillərin yarışması, şar atmaq və havada mümkün qədər uzun müddət saxlamaq, xəzinə axtarmaq - bəzi oyuncaqları uşaqdan gizlətmədən və onları tapacaq yerləri tərk etmədən.\n2014 yay tətili üçün yaradıcı əyləncə fikri\nYaradıcı ideyalar tətil zamanı uşağınızla vaxt keçirməyin başqa bir yoludur. Bu məqsədlə bizə karandaşlar, boyalar, kartlar, rəngləmə kitabları, qatıq qutuları, boş içki şüşələri lazımdır - bir sözlə əsl möcüzəyə çevrilə biləcək hər şey. Bunun üçün heç bir təlimata ehtiyacımız yoxdur. Yalnız uşağınızla oturun və bir az ətrafında oynayın. Məktəbəqədər uşaqlarda bəzən dəli fikirlər olur. Bir neçə qutu görərək, onlardan nəyin edilə biləcəyini, nəyin əlavə olunacağını başa düşəcəklər ki, bütün şey daha da kosmik görünsün. Pişiyin yad və ya raketi və ya filın iki başı və it quyruğunun haradan gəldiyindən narahat olmağımız lazım deyil. Gəlin heç bir şey etməyək, yalnız uşağımızla unudulmaz vaxt keçirək.\nHesablamaya diqqət yetirə biləcəyimiz başqa bir gün. Görünüşlərin əksinə, bu yalnız bir şəkil çəkmək deyil, həm də motor bacarıqlarını tətbiq etməkdir. Sizə lazım olan yalnız rəngləmə kitabı, dörd kağız klip, təmiz A4 vərəq və yaxşı hazırlanmış karandaş və ya qələmdir. Boyama kitabına təmiz bir səhifə qoyduq və onu dörd kağız klip ilə birləşdirdik - bunun sayəsində şəkil tərpənməyəcək və uşağın çəkməsi daha asan olacaq. Bu oyun simvolları özləri rəngləmək və çəkmək üçün xüsusilə maraqlı olmayan uşaqlar üçün maraqlı bir alternativdir.\nBir-birinizi yaxşı tanıyırsınızsa və ya uşağınızın valideynlərinin valideynləri ilə dostsanız, bəzən daha böyük bir qrupla görüşməyə dəyər. Xüsusilə tətil zamanı, öz uşağımıza vaxt ayırmaq üçün fikirimiz çatmadığı zaman. Birlikdə gəzmək, məktəb oyun meydançasına baş çəkmək və ya çəmənliyə çıxmaq, uşağımızın həmyaşıdları ilə vaxt keçirməsinə kömək edəcək bəzi fikirlərdir.\nVə uşağınız tətilini necə keçirəcək?\nCopyright 2021 \_ Tətil 2014 - evdə uşağınızla vaxt keçirmək üçün necə?...


Çörəyi ucuz satdı - GÜLLƏLƏNDİ - FOTO - son xeberler\nTürkiyədə çörəyi mağazalara ucuz satan adam güllələnib.\nSonxeber.az Lent.az-a istinadən xəbər verir ki, çörək zavodunun sürücüsü Zühtü Ateş marketlərə çörək paylayarkən ayağından vurulub.\nİki nəfər ona yaxınlaşıb və çörəyi neçəyə satdığını soruşub. Çörəyin qiymətini öyrənəndən sonra onu vuraraq qaçıblar. Çörək zavodundan isə bunu rəqiblərinin çörəyi onlardan daha ucuz satdıqları üçün etdikləri bildirilib.\nQeyd edək Zühtü Ateş xəstəxanada müalicə alır. Həmin 2 nəfər isə saxlamılıb.\nDünyada Baxılıb: 3542 Tarix: 14 yanvar 2022


Ekspert: Altı rayonun azad olunması danışıqlar masasındadır\nPolitoloq Razi Nurullayevin fikrincə, Avropa İttifaqı Azərbaycanın tələblərinə adekvat reaksiya vermək iqtidarında deyil.\nBAKI, 27 may — Sputnik. Avropa İttifaqı Azərbaycanın tələblərinə adekvat reaksiya vermək iqtidarında deyil.\nBunu Sputnik-ə açıqlamsında ekspert Razi Nurullayev Riqa sammitindən sonra Azərbaycanla Avropa ittifaqı arasında yaranmış durumu izah edərkən deyib.\n“Azərbaycanın Avropa İttifaqından (Aİ) ciddi gözləntiləri olsa da, bu gözləntilər özünü doğrultmadı. Nəticədə Azərbaycan Aİ-yə sıx inteqrasiyadan vaz keçməli oldu və bu da özünün Aİ Şərqə tərəfdaşlığına üzv ölkələrin Riqa sammitində özünü açıq biruzə verdi. Çünki Aİ-nin Azərbaycanın tələblərinə cavab vermək iqtidarı yoxdur”, — deyə ekspert bildirib.\nOnun sözlərinə görə, Aİ-nin də öz növbəsində Azərbaycandan gözləntiləri var və rəsmi Bakı bu tələblərini yerinə yetirmək iqtidarında deyil: “Bu baxımdan tərəflər arasında ciddi fikir ayrılığı mövcuddur. Digər məsələ Dağlıq Qarabağla bağlıdır. Belə ki, Aİ-nin Moldova, Ukrayna və Gürcüstanın ərazi bütövlüyü məsələsində konkret mövqeyi var və onlar bu mövqeyin reallaşması, həmçinin bu ölkələrin ərazi bütövlüyünün təmin olunması, işğalın aradan qaldırılması istiqamətində sonadək əlindən gələni edəcəklərini üzərinə öhdəlik kimi götürüb. Dağlıq Qarabağ məsələsində isə Aİ-nin mövqeyi fərqlidir və struktur Azərbaycanın ərazi bütövlüyünün təmin olunması ideyasından imtina edir.”\nEkspet hesab edir ki, Aİ-nin Azərbaycana qarşı sərgilədiyi bu mövqe rəsmi Bakını Rusiya istiqamətinə meylləndirən əsas amillərdəndir: “Məhz bunun nəticəsidir ki, son dövrlərdə Rusiya ilə Azərbaycan arasında ciddi yaxınlaşama var və bu əlaqələr getdikcə daha da dərinləşir. Azərbaycan tədricən Rusiya tərəfə meyllənməyə başlayıb. Rusiya da çox yaxşı başa düşür ki, Azərbayacanı əldə etmək üçün Qarabağ məsələsində irəliləyiş olmalıdır. Ancaq Ermənistan onun forpostu olduğu üçün Rusiya bu ölkəyə birbaşa təzyiq göstərib torpaqları işğaldan azad etmək iqtidarında deyil. Burada yeganə variant var: Dağlıq Qarabağ ətrafındakı işğal edilıb bufer zona kimi saxlanılan 6 rayonun işğaldan azad edilməsi. Hazırda danışıqlar masasında da bu təkliflər var. Rusiya buna nail olmaq istəyir. Ermənistana öz adından və Azərbaycanın adından təminat verəcək ki, bu rayonlar işğaldan azad olunandan sonra yerdə qalan torpaqlar müharibə yolu ilə azad olunmayacaq. Dağlıq Qarabağla bağlı münaqişənın həlli danışıqlar masasının predmeti olaraq qalacaq. Yəqin ki, Rusiya bu məsələdə qarant kimi çiıxış edib erməniləri inadıracaq. Bu ideya ortadadır. Prosesin nəticəsi olaraq Azərbaycan Avrasiya Birliyinə qoşulmaqla bağlı konkret addımlar atacaq.”\nR. Nurullayev onu da əlavə etdi ki, Avropa Birliyindən fərqli olaraq Rusiya Azərbaycandan insan haqlarını, demokratiyanı, iqtisadiyyatın liberallaşmasını, Dünya Ticarət Təşkilatına üzvlüyü tələb etmir: “Rusiyanın əsas istəyi sadəcə Avrasiya və Gömrük İttifaqı ilə bağalıdır. Bu da yeri gələndə Azərbaycan hakimiyyətinə sərf edir. Azərbaycan xalqı üçün Avropaya inteqrasiya vacibdir. Düşünmürəm ki, sonunda Azərbaycan Avropa Birliyindən imtina etməyəcək. Sadəcə indiki məqamda Azərbayacan hökumətini Dağlıq Qarabağ probleminin həlli daha çox düşündürür və bunun həlli variantı da Rusiyadan keçir. Çünki Aİ-nin bu məsələ ilə bağlı mövqeyi artıq ortadadır və Qərb Azərbaycanın ərazi bütövlüyü məsələsində fərqli mövqe nümayiş etdirir. Ona görə də Azərbaycan Avrasiya Birliyinə yönələ bilər.”\nEkspert Aİ ilə əməkdaşlığın perspektivinə də toxundu: “Azərbaycan Aİ ilə ikitərəfli strateji əməkdaşlıq sazişini imzalamaq niyyətindədir ki, bu da Rusiyanın maraqlarına zidd deyil. Bununla da Azərbaycan Rusiya və Aİ-ni razı salmaq istəyir. Tərəflər münaqişəyə getmək niyyətində deyil. Əslində bu doğru siyasətdir.”\nR.Nurullayev bildirdi ki, Azərbaycanın Aİ ilə assosiativ əməkdaşlıq haqqında saziş imzalaması ciddi proseslərə səbəb ola bilər ki, bunu da proqnozlaşdırmaq mümkün deyil: “Assosiativ sazişin imzalanması Rusiyanın qıcığına səbəb ola bilər. Rusiyanın təhdidi nəticəsində Azərbaycan bir neçə Dağlıq Qarabağ tipli bir neçə münaqişə ocağı qazanar. Bu təhüklə var. Onun üçün də Azərbaycan hazırda Rusiya ilə məsafə saxlamaqla maraqlarını uzlaşdırıb problemlərini həll etməyə üstünlük verir.”


Obama Suriyada zorakılığa dərhal son qoymağa çağırır\n2021, 04 Dekabr, şənbə, Bakı vaxtı 04:51\nYenilənib: Aprel 24, 2011\nŞahidlər paytaxt Dəməşq yaxınlığında dəfn mərasiminə evlərin damından atəş açıldığını və azı beş nəfərin həlak olduğunu bildirirlər. Həlkəlik müstəqil mənbələrdən təsdiq edilməyən başqa məlumatlara görə Ezreh şəhərində də dəfn mərasimi iştitakçıları atəşə tutulub, azı iki nəfər həlak olub.\nABŞ prezidenti Barak Obama bildirir ki, Suriyada etiraz askiyalarına qarşı zorakılığa dərhal son qoyulmalıdır.\nBu ölkədə prezident Bəşər əl-Əsədin istefası tələbilə keçirilən ötən cümə günü keçirilən etiraz askiyalarına təhlükəsizlik qüvvələrinin atəş açması nəticəsində 90 nəfər həlak olub.\nAprelin 23-də həlak olnalar dəfn ediləcəklər. İnsan haqları fəalları dəfn mərasimlərindən dərhal sonra daha geniş etiraz askiyalarının keçiriləcəyini deyirlər.\nObama Əsədi İrandan kömək ummaqda ittiham edərək onun Suriyada 10 illərlə davam etmiş fövqəladə vəziyyət rejimini aradan qaldırmasının da ciddi önəminin olmadığını deyib.


Valideynlərin nəzərinə: Bu sözləri uşaqlarınıza hər gün deyin | Xural qəzeti\nƏsas Səhifə/CƏMİYYƏT/Valideynlərin nəzərinə: Bu sözləri uşaqlarınıza hər gün deyin\nUşaqlarınızın bağçaya, məktəbə getməzdən qabaq bilməsi vacib olan bəzi məqamlar var. Bu, onun zəka inkişafı və başqaları ilə əlaqə qurmasına yetəcək qədər özgüvəninin inkişafı üçün lazımdır. Bir uşağın sosial və duyğusal inkişafı onun fiziki inkişafı qədər əhəmiyyətlidir. Valideynlər uşaqlarının sosial və duyğusal inkişafına təsir edən onlara lazımi bacarıqları öyrədən faktorları bilmək məcburiyyətindədir. Xural.com musavat.com-a istinadən xəbər verir ki, valideynlərin uşaqlarına hər gün söyləməli olduğu vacib sözləri diqqətinizə çatdırır.\nUşağınızın mədəni olmasını istəyirsinizsə, ona təşəkkür və xahiş etmənin əhəmiyyətini öyrətməlisiniz. Doğum günündə aldığı bir hədiyyəyə təşəkkür etmədən həyəcanla açdığını fərz edin və onu hər kəsin içində “təşəkkür etməli deyilsənmi?”, – deyə xəbərdarlıq etməkdən çəkinməyin. Bu, onu bir az utandıra bilər, amma fərqində olmağı öyrədəcək.\nMərhum jurnalist Natiq Qədimovun həyat yoldaşı danışdı: “Əlvida” demirəm Natiq, görüşəcəyik...” VİDEO FOTOLAR


ƏSƏRLƏRİ / PROQRAM ÇIXIŞLARI\nAzərbaycan xalqına müraciət - 1 oktyabr 2003-cü il\nƏziz həmvətənlər, hörmətli Azərbaycan vətəndaşları!\nBu günlərdə mənim Azərbaycan Respublikasına bütövlükdə rəhbərliyimin 34, müstəqil Azərbaycan dövlətinə Prezident kimi rəhbərliyimin isə 10 ili tamam olur. Bu illərdə istər bir azərbaycanlı, Azərbaycan Respublikasının vətəndaşı, istərsə də onun rəhbəri, Prezident kimi mənim həyat amalım yalnız Sizə - bütün varlığım qədər sevdiyim Azərbaycan xalqına, dövlətçiliyimizə, ölkəmizin iqtisadi, siyasi, mənəvi inkişafına xidmət olmuşdur. Bu yolda bütün gücümü və iradəmi yalnız müdrik və qədirbilən xalqımdan almışam. Ən çətin anlarda, ən mürəkkəb vəziyyətlərdə yalnız və yalnız xalqıma arxalanmışam. Bu da mənə dözüm, iradə verib və bütün uğurlarımı təmin edib.\nAzərbaycan xalqı dünyanın ən qabaqcıl xalqları sırasında öz layiqli yerini tutub. Onun zəngin mənəvi aləmi, dünya mədəniyyət xəzinəsinə bəxş etdiyi özünəməxsus töhfələr, sivil dünya dəyərlərinə yiyələnmək qabiliyyəti artıq hamıya məlumdur. Azərbaycanlıların öz əməyi, istedadı ilə bütün sahələrdə dünya xalqları ailəsinə getdikcə daha sürətlə inteqrasiya olması indi heç kimi təəccübləndirmir.\nMüstəqil dövlətimiz bu gün dünya ölkələrinin ən qabaqcıl təcrübələrindən və dəyərlərindən bəhrələnərək inkişaf edir. Demokratik cəmiyyət, hüquqi dövlət, insan və vətəndaş haqlarının aliliyi, siyasi plüralizm prinsiplərini rəhbər tutaraq, Azərbaycan Avropanın və dünyanın ən qabaqcıl, qüdrətli dövlətləri ilə çiyin-çiyinə fəaliyyət göstərir. Ölkəmiz beynəlxalq aləmdə öz layiqli yerini tutub. İndi dünyanın, regionun və bizi əhatə edən xarici aləmin əsas strateji və qlobal məsələləri bizim rəyimiz, mənafelərimiz nəzərə alınmadan həll edilmir. Bizi tanıyırlar, qəbul edirlər və əsas məsələlərdə bizimlə hesablaşırlar.\nAzərbaycanın iqtisadi həyatı yenidən qurulur, yüksək dinamizmlə dirçəlir və inkişaf edir. Ölkə iqtisadiyyatına daxili və xarici kapital qoyuluşu ildən-ilə artır, aqrar sahə, yeyinti və yüngül sənayesi modernləşir, iqtisadiyyatda qeyri-neft sektorunun payı yüksəlir, manatın sabitliyi qorunur, valyuta ehtiyatları artır, yeni-yeni yüksək maaşlı iş yerləri açılır. Bütün bunlar 1994-cü ildən başlayaraq həyata keçirilən yeni neft və iqtisadi inkişaf strategiyasının nəticəsidir. Mən əminəm ki, biz belə davam etsək, qarşıdan gələn bir neçə ildə Azərbaycanda nə bir işsiz, nə bir kasıb insana rast gəlinəcəkdir. Maaşlar, təqaüdlər və insanların ümumi gəlirləri yüksələn sürətlə artacaq. Azərbaycan dövləti, iş adamlarımız təkcə ölkəmizdə deyil, xarici aləmdə də ən perspektivli və gəlirli layihələrdə iştirak etmək, investisiya qoymaq imkanına və gücünə malik olacaqlar.\nDövlətimiz getdikcə öz müdafiə qabiliyyətini artırır, hərbi cəhətdən güclənir. Milli ordumuz qabaqcıl təcrübə və texnologiyalara yiyələnir, gənclərimiz həvəslə xidmətə gedirlər.\nBütün bunlar asan başa gəlməmişdir. Keçən dövrdə biz Sizinlə birlikdə həm daxildən, həm də xaricdən qaynaqlanan nə qədər təhlükəli irticanın, təxribatın və digər antiazərbaycan aksiyalarının qarşısını almışıq, nə qədər çətinliklərə sinə gərmişik. Siz bunları çox yaxşı bilirsiniz.\n1988-ci ildən ermənilərin Dağlıq Qarabağda başladıqları avantürist millətçi separatizmin qarşısı Azərbaycan rəhbərliyinin qətiyyətsizliyi üzündən vaxtında alınmadı. 1990-1993-cü illərdə respublikamızda yaranmış siyasi və hakimiyyət böhranından, idarəsizlik və qarmaqarışıqlıqdan istifadə edən Ermənistan ordusu Azərbaycanın torpaqlarını işğal etdi, bir milyondan çox soydaşımızı qaçqın və köçkün vəziyyətinə saldı. Daxildə ölkə vətəndaşları bir-birinə qarşı silahlı toqquşmaya, qarşıdurmaya təhrik edildi, dövlətimizi və dövlətçiliyimizi məhv etməyə, dağıtmağa nə qədər səylər göstərildi. Biz bütün bunların qarşısını aldıq. Lakin xaos və anarxiya dövründə Azərbaycanın pozulmuş ərazi bütövlüyünü, qaçqın və köçkünlərin öz yurd-yuvasına qaytarılması problemini hələ də həll edə bilməmişik. Mən əminəm ki, biz bu məsələni də mütləq həll edəcəyik.\nBuna baxmayaraq, bu illərdə xalqımız və dövlətimiz üçün taleyüklü əhəmiyyət kəsb edən məsələləri həll edə bilmişik.\nÜçüncüsü, Azərbaycan xalqının istək və arzularının ifadəsi olan, özünün bütün müvafiq təsisatlarına malik güclü, demokratik dövlətimizi qura bilmişik, onun müstəqilliyinin dönməzliyini təmin etmişik.\nYalnız milli birliyə, ictimai-siyasi sabitliyə malik, iqtisadiyyatı dinamik inkişaf edən, güclü dövlət təsisatları olan, demokratik və vətəndaş cəmiyyətinə əsaslanan müstəqil dövlətlə hər şeyi, o cümlədən ərazi bütövlüyü və digər məsələləri həll etmək olar. Əminəm ki, bu, məhz belə də olacaq.\nƏziz Azərbaycan vətəndaşları, əziz xalqım!\nMən öz mənalı həyatımın düz 60 ilini xalqımın bu günü və sabahı ilə yaşamışam. Bunun son on ili müstəqil Azərbaycan dövlətinə xidmətdə keçib. Bu sahədə görülən işlər Sizə məlumdur, lakin mənim hələ tamamlanmamış çox perspektivli planlarım var. Son vaxtlar səhhətimdə yaranan bəzi problemlər mənə imkan vermir ki, bütün bu başladığım, nəticələrini aydın gördüyüm işləri tamamlayım. Buna baxmayaraq, 2003-cü ilin 15 oktyabrında keçiriləcək prezident seçkilərində iştirak etmək üçün mənim də namizədliyim irəli sürülüb və qeydiyyata alınıb. Yüz minlərlə insan seçki kampaniyasına qoşularaq mənim təbliğatımı aparır. Fürsətdən istifadə edərək bu insanlara, namizədliyimi irəli sürən və dəstəkləyən Yeni Azərbaycan Partiyasının bütün üzvlərinə, digər ictimai-siyasi təşkilatların nümayəndələrinə, elm, təhsil və mədəniyyət xadimlərinə, ziyalılara və mənə dəstək verən bütün Azərbaycan xalqına dərin təşəkkürümü bildirirəm. Ümidvaram ki, tezliklə səhhətimi bərpa edərək Vətənə dönəcək, xalqımla yenidən birlikdə olacağam. İndi isə öz namizədliyimi İlham Əliyevin xeyrinə geri götürürəm.\nÜzümü Sizə - həmvətənlərimə tutaraq, qarşıdan gələn prezident seçkilərində prezidentliyə namizəd, mənim siyasi varisim, Yeni Azərbaycan Partiyası sədrinin I müavini İlham Əliyevi dəstəkləməyə çağırıram. O, yüksək intellektli, praqmatik düşüncəli, müasir dünya siyasətini və iqtisadiyyatını gözəl bilən, enerjili və təşəbbüskar bir şəxsiyyətdir. Sizi əmin edirəm ki, həm İlham Əliyev, həm də Yeni Azərbaycan Partiyası bundan sonra da xalqımızın ən layiqli övladlarını öz ətrafında sıx birləşdirərək Azərbaycan dövlətinin inkişafı və xalqımızın firavanlığı yolunda çox işlər görəcəklər. İnanıram ki, mənim axıra çatdıra bilmədiyim taleyüklü məsələləri, planları, işləri Sizin köməyiniz və dəstəyinizlə İlham Əliyev başa çatdıra biləcək. Mən ona özüm qədər inanıram və gələcəyinə böyük ümidlər bəsləyirəm.\n"Azərbaycan" qəzeti, 2 oktyabr 2003-cü il.


Çocuk ve Gençlik Edebiyatında Metin Çözümlemeleri / Tabes NECEFOVA – Çocuk ve Genç\nÇocuk ve Genç » Alt Manşet, Makale, Manşet » Çocuk ve Gençlik Edebiyatında Metin Çözümlemeleri / Tabes NECEFOVA\nÇocuk ve Gençlik Edebiyatında Metin Çözümlemeleri / Tabes NECEFOVA\nBu makale, 24-25 EKİM 2014 tarihlerinde Çocuk ve Gençlik Edebiyatı Yazarları Birliği tarafından düzenlenen I. Uluslararası Çocuk ve Gençlik Edebiyatı Sempozyumu’nda bildiri olarak sunulmuştur.\nBiz Azeriler düz 70 il Sovyet imperiyası esaretinde yaşamışıq. Edebiyatımız da, düşüncemiz de daim zindanlarda ezilib, lakin heç vaxt Turançılıq, Türkçülük, azadlıq düyğularımız Rus imperiyasının zülmüne baş eymeyib.\n70 il imperiya boyunduruğu altında yaşmaq, şübhesiz ki, edebiyyatımıza, içtimai fikir tariximize böyük zərbeler vurub.\nŞükürler olsun ki, 20 yıldan çoxdur ki, bizim ölkemiz müstəqildir, çox şükürler olsun ki, 70 il hasreti ile yaşadığımız türk qardaşlarımızla bir yerdeyik.\nƏziz arkadaşlar, sovetler döneminde cocuqlarımız İslamdan, Türkçülükden zorla ayrılaraq Sovet cocuğu kimi terbiye olunurdu. İndi bizim müstəqil dövletimiz kimi, müsteqil edebiyyatımız da var. Azerbaycanda cocuq ve genclik edebiyyatı müsteqillik dövründe xeyli inkişaf ederek, dünya dişina çıxaraq modernizm ve mostmodernizm yollarında qelemini çox ustalıqla çalıyor.\nƏziz arkadaşlarım, cocuq ədəbiiyatı ən həssas bir sahədir, o özünə xüsusi qayğı tələb edir. Bəşəriyyətin gələcəyi uşaq ədəbiyyatından daha çox asılıdır. Bu günün cocuqları necə tərbiyə alsalar, o cür də yollarına davam edəcəklər. Uşaq ədəbiyyatı mütəxəsisslərinin, yazıçılarının, öyrətmənlərinin bu sahədə məsuliyyəti daha çox böyükdür. Öyrətmən kimi mən bunu daha cox duyuram. Mən hər bu cocuğu kitab kimi oxuyuram. Onların ürəklərindən keçən düyğulrı hiss edirəm. Ümumi türk uşaq ədəbiyyatı bizim ən yaralı yerimizdir. Bütün türk xalqlarının cocuqları vahid bir anlamda, düşüncədə bir –birini anlayacaq bir şəkildə ortam bir türkiyə türkcəsində ədəbiyyat oxumalıdırlar. Biz böyüklər cocuqlarımızı gələcəkdə bir-biri ilə anlayışa, dərketməyə, vahid bir türk etnosu meyarında birləşməyə çağırmalıyıq və bunu günümüzün ən vacib məsələsi kimi qəbul etməliyik. Bu günün türk cocuqları sabahin prezidenti, naziri və başqanı olacaqlar. Onlar alim, şair, doktor, öyrətmən, əsgər, general kimi ürk xalqlarının hərtərəfli inlişafına kömək edəcəklər. Və bu gün bu cocuqların gələcək həyatı onların hansı kitabları oxumaqlarındən və hansı mənəvi dəyərlərə yiyələnmələrindən asılıdır. Onlar ortaq dil məxrəcinə, türk millətlərinin mənafeyinə, milli –mənəvi əxlaqi dəyərlərə, islama bağlılıq ideyası ətrafında sıx birləşməli və dövlətçilik, vətənçilik anlayışlarını dərk edərək dünya cocuqlarına məhəbbət və sevgi ilə baxmaq düyğularını içməlidilər. Azəri cocuğu bilməlidir ki, özbək, qazax, türkmən, qırğız, başqırd, türkiyə, kosova, qaqauz, krım cocuqları onun qanı bir, dili bir qan qardaşlarıdır. Eyni zamanda bütün Türk cocuqları bir –birlərini öylə belə anlamılıdırlar və kardeşim deyə onun boynuna sarılmalıdırlar.\nTürk cocuq ədəbiyyatında mətnin gözəlliyi və orjinallığı mühüm yer tutar. Mətn tutarlı və dəyərli olarsa, cocuqlarımız dünyanı daha aydın bir bəsirət gözləri ilə duymuş olacaqlar. Cocuq ədəbiyyatımızda mətnin yetərliyi və dünyəviliyi böyük ədəbiyyatının inkişafına da təsirsiz qalmayacaq.\nUşaq ədəbi mətnin əsas ideyası cocuqların əlindən silahları almaqdır, onların əlinə öz sevimli oyuncaqlarını verməkdir. Bu gün İraqda türk cocuqları amansız silahları oyuncaq bilirlər və bu gözəl dünyanı anlamamış, dadmamış, of annem deyərək gözlərini qapayırlar.\nMətin təkcə sözlər demək deyil, dəyərli, arkadaşlar. Bugün dükanlarımızda satılan uşaq oyuncaq silahları da mətindir. O oyuncaqlar həmişə cocuqlarımızı başqa bir səmtə dartar. İnsan öldürməyə, ev uçurmağa, pəncərə şüşəsi sındırmağa çağırar.\nDavalı kinolar, ölüm saçan disklər cocuklar üçün yararlı mətnlər deyil. Öyrətmən kimi deyə bilərəm ki, bunlar cocuqlarımızı yolundan sapdırır. Onları qəddar bir durumda tərbiyə edir.\nOkul dərsliklərimizdə, xüsusən 1, 2, 3, 4-cü siniflərdə Türk xalqlarıı cocuq ədəbiyyatından daha çox nümunələr: şiirlər, hikayələr salınarsa, çox məmnunluq duyardım. Azərbaycan okul dərsliklərində belə nümunələr var, ancaq daha fazlasını və başqa türk xalqlarının cocuq okul dərsliklərində belə şiir və hikayələrin olmasını arzu edərdim. Mən sinifdən kənar okul dərslərindən dəyərli türk şairimiz Əli Akbaş’ın və başqa Türk yazarlarının şiir və hikayelerinden nümunələr oxuyuram.\nCocuq ədəbiyyatın ən dəyərli mətinlərindən biri də cocuk cizgi filimləridir. Türk televiziyonların yayımladığı cocuq cizgi filmləri dünya cocuq cizgi filmlərinə örnək ola bilər. Bu cizgi filmlər çox maraq doğurduğuna görə Azərbaycanda cocuqların çoxu Türkyə Türkcəsi ilə konuşmaqdadır. Nəvəlerim də Türkcə konuşurlar və bu, çox önəmli bir iş. Amma ayrı bir aci da içimizi göynətməkdədir. Bütün Türk xalqlarının televiziyonları orta Türkçədə cizgi filimləri yayinlsalar, yayın evlərində cocuklar üçün şiir ve hikaye kitabları bassalar bütün Türk cocukları üçün önəmli bir iş yapmış olacaqlar.\nBu gün çocuk şiirleri forma etibarı ilə çox yanlışıqlarla doludur.\nBabaların öz cocuklarına yazdığı əsla şeir uşaq şeiri deyildir. Çoxları elə bilir ki, uşaqlara yazılan bütün şiirlər uşaq şeirləridir. Bunlar uşaqlar haqqında şeirlərdir. Uşaq şeirinin içi olmalıdır. Orada uşağın xarekteri olmalıdır. Çox vaxt biz uşaqları görə bilmirik. Fiziki mənada görürük; 3 yaşı tamam oldu, yaxud 7 yaşı var, okula gedir və s. Bu uşağın fiziki göstəricisidir. Uşağın daxili aləmi tamam başqadır. Və biz nə vaxt uşağı “görə” biliriksə, uşaq ədəbiyyatı o zaman yaranır.\nBəzən cocuk ədəbiyyatımızda uşaqdan geniş bəhs etsək də uşağın özü olmur.\nUşağı görmək üçün gərək uşağın özü ola. Yəni əyani material. Amma biz uşağı uşaq olmağa qoymuruq. Vaxtından əvvəl “böyüdürük”. Uşağı böyüklər kimi danışdırmağa çalışırıq. Uşaq şiirində biz elə bilirik ki, uşaq ancaq qəhrəman olmalıdır. Amma uşaq həm də çaşmalıdır, ayağı ilişməlidir, “2” qiymət də ala bilər. Yeməyini dağıtmalıdır. Süd içəndə ağzının böyür-başı bulaşmalıdır.Uşaqdır axı… Beləcə biz uşaq ədəbiyyatı yarada bilərik. Fikir versəniz görərsiniz ki, Azərbaycan ədəbiyyatında bütün uşaq obrazları hamısı bir-birinə oxşayır. Sanki bu şerlər şairlərə tapşırıq kimi verilib. Bu, sosialist realizmi metodundan gəlmədir, sobet imperiyasında qalma mirasdır.Vətənpərvər, döyüşkən, pafoslu uşaq obrazları yaratmaq yarışması bizi çox yanlışlığa aparır. Təbii uşaq obrazları yaratmalıyıq. Bizdə hələ də elə bilirlər ki, qarışqa, dovşan, ayı, oyuncaqlara yazılan şeirlər uşaq ədəbiyyatıdır.\nBir dəfə balaca oğlum, 6 yaşında olanda mənə demişdi ki, annem, mənə türmə dəftəri al. Bu, mənim üçün uşağın özü idi.Əgər o, riyaziyyat dəftəri desəydi , uşaq dili olmazdı. Məndən soruşurdu ki, annem, nənə sənin nəyindi? Deyirdim, anam. Deyirdi yalan deyirsən, böyüklərin anası olmur. Uşaq təfəkkürü vasitəsilə hamımızın bildiyi həqiqəti deyir; uşaqlar həddi-büluğa çatanda valideyn himayəsindən ayrılırlar. Dəfn mərasimdə soruşurdu ki, adamları kim döyüb, niyə ağlayırlar? Dənizdə çiməndə deyirdi, dəniz ağzıma girdi, su ayağımı dişlədi…\nMəncə, bu fikirlər ən gözəl uşaq mətnləri ola bilər.\nBu gün hamı üstünlüyü kompyuterə verir. Demirəm, pisdir, əksinə, çox yaxşıdır.Amma fikir verin. Çox qəribədir ki, bütün kompyuter mağazalarında kompyuterin üstünlüyü nə qədər çox oyun götürməyi ilə ölçülür.Uşaqlar kompyuterlə ancaq oyun oynayır. Oyunlar da hamısı silahlıdır. Adamları necə oğurlayırlar, necə qaçırırlar. Basqınlar necə olur və s. Axı bunlar uşaqların gələcək həyatına mənfi təsir göstərəcək. Fəsadlar törədəcək. Arzu edirəm ki, elə kompyuter proqramları olsun ki, ora müəyyən cizgi filimləri, uşaq ədəbiyyatının nümunələri yüklənsin. Müəyyən quruluş verilsin, yaxud oyun formasında olsun. Uşaqlar özündən aslı olmayaraq onu öyrənsin. Biz bunu uşaqlara hansısa formada təqdim etməliyik. Telekanallarda uşaq verilişləri çox azdı, yetərincə deyil.\nCocuq ədəbiyyatında ədəbi mətn birinci yerdə dayanmalıdır . Çünki cocuk şiirində əsas mətndir. Azərbaycanın çağdaş və gənc şairi Səlim Basbullaoğlunun cocuklar haqqında şeirini diqqətiniz çatdırmaqla məmnunluq duyuram.\n-Ata, onlar neyləyirlər?\nBu şiir mətni uşaq heyrətinin məhsuludur. Dünya cocuk ədəbiiyatı üçün bədii dəyərdir. Uşaq bilmir ki, böyüklər daşı nəyə görə yığırlar, anlayanda ki, bir birinə atacaqlar, yenə sual verir, niyə?\nBaşqa bir Azərbaycan şairindən bir yarpaq şiir.\n-Ağac olmasa görən,\nQuşlar hara yığılar?\nƏmi, kəsmə ağacı,\nAxı quşlar yıxılar…\nBu çocuk şiir mətni də içtimai, sosual məzmun daşıyır. Budur mətnin çağdaş dəyəri. Uçaq elə bilir ki, ağac kəsilən kimi, bütün quşlar yıxlacaqlar. Dünyanı qorumaq, təbiəti qorumaq düşüncəsi çağdaş bədii dəyər kimi həmişə diqqət çəkir.\nCocuk ədəbiyyatının başlıca vəzifəsi uşaqlara vətəni, təbiəti və dünyanı sevdirməkdir. Amma elə etmək lazımdır ki, sonra uşaq təfəkküründən aldığın məhsul özün verdiyin məhsula oxşamasın. Yəni onunla eyni olmasın. Obrazlı desək, buğdanı dəyirmana tökəndə ondan yenə buğda deyil, un alınmalıdır. Allah uşağı necə yaradıbsa, o uşağın iç dünyasını, dünyagörüşünü, daxili, mənəvi, əxlaqi keyfiyyətlərini, hətta qorxaqlığını, yalançılığını ədəbiyyata gətirmək lazımdır. Yalançı, pafoslu həqiqətlərdənsə uşağın təmiz, orijinal yalanı, qorxaqlığı daha təbiidir.\nDəyərli arkadaşlarım, bizim ədəbiyyatımızda hələ də baş qəhrəman dovşandır, uşaq və buzdur, hələ də heyvan obrazlarıdır. Axı biz nə qədər dovşanla, tülküylə oynamalıyıq? Uşaq nitqinin, təfəkkürünün formalaşması üçün bunlar da lazımdır. Ancaq unutmaq lazım deyil ki, biz çox sürətlə inkişaf edən texniki tərəqqi əsrində yaşayırıq. İnsan təfəkkürü müasirliklə də əlaqələndirilməlidir. Bizim uşaq ədəbiyyatının yaradıcıları isə bu labirintdən heç cür cıxa bilmirlər. Yeni təqdim edilən saysız-hesabsız uşaq kitablarında yenə də həmin mövzulardır, həmin qəhrəmanlardır.\nMənə elə gəlir ki, uşağı sərbəst buraxmaq lazımdır, amma eyni zamanda gizli surətdə izləmək vacibdir. Uşağı ciddi nəzarətdə saxlayanda uşaq uşaqlığını itirir və vaxtından əvvəl böyüyür. Yazıçı yazmazdan əvvəl düşünməməlidir ki, bax, bu əsəri bunu filan yerdə çap edəcəm, filan yerdə tamaşaya qoyacam, nəticədə sosrealizm nəzarətində olan bir yazı doğulur ki, bu da artıq ədəbiyyat deyil. Ədəbiyyat buxovlardan, özümüzdən, içimizdən azad olmalıdır. Uşaqları xilas etmək lazımdır, onların içini, təfəkkürünü, dünyagörüşünü xilas etməliyik. Uşaq səhvilə, qızarmağı ilə gözəldir. Çaşmayan, bülbül kimi cəh-cəh vuran uşaq sünidir, inandırıcı deyil.\nDəyərli arkadaşlarım, Mən çox ümidliyəm ki, son 20 ildə Azərbaycan Cocuq ədəbiyyatı dünya cocuq ədəbiyyat ilə ayaqlaşır və onun tərkib hissəsinə çevrilməkdədir. Azərbaycan ədəbiyyatında maraqlı şiir və hikayələr yazan İlyasTapdıq, Zahid Xəlil, Fikrət Sadıq, Rafiq Yusifoğlu, Aləmzər Əlizadə, Qərib Mehdi, Bahadur Fərman, İnqilab İsaq, Mikayıl Yanar, Qəşəm İsabəyli, Oqtay Rza, Güləmail Murad, Sevinc Nuruqızı, Gülzar Nənə, Aygün Bünyadzadə və başqaları Azərbaycan uşaq ədəbiyyatını ləyqətlə təmsil edirlər.\nGənc şairlərdən Aqşin, Qismət, Aqşin Evren, Elvin Bakiroğlu, Kəramət Böyükçöl, Şəfa Vəliyeva, Nuranə Nur, Günel Şamilqızı, Əntiqə Səməndər, Elşad Şamil, İbrahimxəlil, Furqon Sadıq bu gün Azərbaycan ədəbiyyatında modern şeirinin nümayəndələri kimi tanınırlar.\nDəyərli arkadaşlarım, bu gün istər Azərbaycan cocuk ədəbiyyatı, istərsə də gənclik ədəbiyyatı dünya dışında yetərincə tanınır. Bu ədəbiyyatın əsas əsas ideyası tankların lüləsindən cocuk yellənçəyi asmaqdır. Topların lüləsində quşların yuva qurmasına şərait yaratmaq və dünyanın harasında cocuk ağlayırsa, onun göz yaşlarını silməkdir. Bizim ədəbiyyatımız istəyir ki, güllər açılsın, güllələr açılmasın. Bizim şiirimiz deyir ki, buludlar ağlasın, anneler ağlamasın.\nEtiketler: azerbaycan çocuk edebiyatı, Çocuk ve Gençlik Edebiyatında Metin Çözümlemeleri, metin çözümleme, Tabes NECEFOVA\n📆 20 Haziran 2015 Cumartesi 10:46 · 💬 0 yorum ·\nçocuk ve gençlik edebiyatı yazarları birliği azerbaycan çocuk edebiyatı mine taşdemir çiçekler fazıl hüsnü dağlarca görsel sanatlar Saffet Çebi İlkokulu şiir Cahit Külebi raşit koç tahir kahhar esen akengin tacettin şimşek Kardeş Masallar Dizisi anne şiiri bican veysel emine usein gülnare sadıg kırım masal hikaye gülay sormageç bican aile şiiri tuva türkleri bican veysel yıldız çocuk edebiyatı Mehmet Akpınar hilmi alıcı yücel feyzioğlu kırımtatar feyza hepçilingirler tuvalar selin uçar çocuk öğretmen şiiri Çocuk ve gençlik edebiyatı tıvalar çocuk yazar çocuk gazetesi ali hakkoymaz çocuk şiiri Özbek Çocuk Edebiyatı fotoğraf Rıfkı Kaymaz


İnsan Hüquqları Archives - "Qafqaz Xəbər" qəzeti - qafqazxeber.az\nApril 4, 2019 11:57 Qafqaz\nÖtən gün Milli Məclisdə İnsan Hüquqları üzrə Birgə İşçi Qrupun qapalı iclasında hansı məsələlərin müzakirə olunduğu açıqlanıb. İclasda iştirak edən Milli Məclisin Beynəlxalq əlaqələr və Ətraflı →\nMarch 5, 2019 10:18 March 5, 2019 10:48 Qafqaz\nBu gün Milli Məclisin yaz sessiyasının növbəti plenar iclası keçiriləcək. Trend-in məlumatına görə, iclasda öncə deputatlar Azərbaycan Respublikasının İnsan hüquqları üzrə müvəkkilinin (ombudsmanın) illik məruzəsini Ətraflı →\nDecember 10, 2018 15:03 December 10, 2018 15:37 Qafqaz\nBu gün dünyada insan hüquqları ilə bağlı vəziyyət narahatvericidir. “Qafqaz Xəbər” qəzeti Trend-ə istinadən məlumatına görə, bunu Milli Məclisin vitse-spikeri Bahar Muradova Gənclər və İdman Nazirliyinin Ətraflı →\nApril 20, 2018 18:20 Qafqaz\nMilli Məclisin İnsan hüquqları komitəsinin bu gün keçirilən iclasında Mətbuat Şurasının sədri, deputat Əflatun Amaşov Ombudsmanın fəaliyyətinə iradını bildirib. Məlumata görə, iclasda İnsan haqları üzrə Ətraflı →\nMarch 29, 2018 17:00 March 29, 2018 17:23 Qafqaz\nAzərbaycan Respublikasının Baş prokuroru Zakir Qaralov martın 29-da ATƏT-in Demokratik Təsisatlar və İnsan Hüquqları Bürosunun (DTİHB) seçki müşahidə missiyasının rəhbəri Korin Yonkerlə görüşüb. Ölkəmizdə seçkilərin Ətraflı →\nAvropa İttifaqı Azərbaycanla yeni saziş üzərində işləyir\nJanuary 31, 2018 11:29 January 31, 2018 11:46 Qafqaz\n“Avropa İttifaqı və Azərbaycan əməkdaşlığın yeni mərhələsinə qədəm qoyur. Biz yeni saziş üzərində işləyirik və bu saziş bizim gələcək əməkdaşlığın əsasını təşkil edəcək”. “Qafqaz Xəbər” qəzetinin APA-ya Ətraflı →


4 rayonda qaz olmayacaq » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » 4 rayonda qaz olmayacaq\n10-11-2016, 22:27 Yazar: Məmməd Məmmədov Baxılıb: 335 Çap et\n“Qaz İxrac” İdarəsinin Qazax və Astara Magistral qaz kəmərləri sahələrində cari təmir işləri aparılacaq.\nMediaxeberleri.az SOCAR-ın saytına istinadən xəbər verir ki, sabah saat 11:00-dan 13:00-dək “Qaz İxrac” İdarəsinin Qazax Magistral qaz kəmərləri sahəsinin “Ağstafa”, saat 09:00-dan 18:00-dək Astara Magistral qaz kəmərləri sahəsinin “İmişli”, “Axundov”, “Saatlı”, “Qaracalar”, “Otuzikilər” və “Əlillər” qazpaylama stansiyalarında və bəzi ölçü qovşaqlarında cari təmir işləri aparılacaq.\nTəmir müddətində aparılan işlərin İmişli, Saatlı, Sabirabad və Ağstafa rayonlarının bir hissəsinin qaz təchizatına təsir göstərməsi də mümkündür.\n21:18 Sabah bəzi rayonlarda qaz olmayacaq “Qaz İxrac” İdarəsinin Siyəzən Magistral qaz kəməri sahəsində carı təmir işləri aparılacaq. Mediaxeberleri.az SOCAR-ın saytına istinadən xəbər verir ki, noyabrın 8-də saat 10:00-dan 17:00-dək “Qaz İxrac” İdarəsinin Siyəzən Magistral qaz kəmərləri sahəsinin “Yaşma” və “Giləzi” qazpaylama\n20:35 “Azəriqaz”dan abonentlərə – XƏBƏRDARLIQ Abşeron, Ağdaş, Ağdam və Siyəzən magistral qaz kəmərləri sahələrində cari təmir işləri aparılacaq. Bu barədə Mediaxeberleri.az-a “Azəriqaz” İstehsalat Birliyinin İctimaiyyətlə əlaqələr şöbəsindən məlumat verilib. Məlumatda bildirilir ki, avqustun 31-də saat 10:00-dan 18:00-dək “Qaz İxrac”\n22:53 Qazax magistral qaz kəmərləri sahəsində təmir işləri aparılacaq Sabah saat 10:30-dan 18:00-a qədər Azərbaycan Dövlət Neft Şirkətinin (SOCAR) Qaz İxrac İdarəsinin Qazax magistral qaz kəmərləri sahəsinin “Şəmkir”, “Çinarlı” və “Əliyaqublu” qazpaylama stansiyalarında, eləcə də bəzi ölçü qovşaqlarında cari təmir işləri aparılacaq. Mediaxeberleri .az SOCAR-a\n20:15 Sabah bir çox yerlərdə qaz olmayacaq SOCAR məlumat yaydı. Abşeron, Siyəzən, Astara, Ağdaş, Ağdam və Qazax magistral qaz kəmərləri sahələrində cari təmir işləri aparılacaq. Mediaxeberleri.az SOCAR-ın saytına istinadən məlumat verir ki, noyabrın 4-də saat 10:00-dan 18:00-dək “Qaz İxrac” İdarəsinin Abşeron magistral qaz kəmərləri


Nikol Qarabağ separatçılarına "sanksiya" tətbiq etdi\n10:41 11-06-2019 420\nNikol Paşinyan hökuməti Qarabağ separatçılarının maliyyə yardımı barədə xahişlərini rədd edir.\nVirtualaz.org xəbər verir ki, bu sensasion məlumatı erməni mediası yayıb.\nMəlumatda həmçinin bildirilir ki, maliyyə yardımı barədə xahişlər artıq ikinci aydır Ermənistan hökuməti tərəfindən rədd edilir. Mənbələr yaranmış vəziyyəti Ermənistan tərəfdən "dqr"ə tətbiq edilmiş "sanksiya" kimi qiymətləndirirlər.\nBundan əvvəl Paşinyan Dağlıq Qarabağın separatçı rəhbərliyini, o cümlədən Balasanyanı Qarabağda yeni müharibə qızışdırmaq planlarında ittiham etmişdi. Onun bildirdiyinə görə, həmin qüvvələr müharibəni başladıb “bəzi əraziləri verə bilər” və buna görə Ermənistan hakimiyyətini günahlandırmağı planlaşdırır.


Media Xəbərləri > Çap üçün versiya > Şeyx Azərbaycandakı məzhəb ayrılığından danışdı\nŞeyx Azərbaycandakı məzhəb ayrılığından danışdı\nDini Qurumlar üzrə Dövlət Komitəsindən APA-ya verilən məlumata görə, Qafqaz Müsəlmanları İdarəsinin (QMİ) sədri Şeyxülislam Allahşükür Paşazadə İran Təqvim Şurasının üzvləri ilə keçirilən görüşdə deyib:\n“Azərbaycanda müxtəlif dinlərin nümayəndələri var, əsasən isə İslam dininin şiə və sünni məzhəblərinin nümayəndələri yaşayır. Dünyanın bir çox yerlərindən fərqli olaraq, bu məzhəblərin nümayəndələri eyni məsciddə namaz qalırlar. Lakin iftar, imsaq kimi məsələlərlə bağlı məzhəblər arasında razılığa gəlinməsinə ehtiyac var. İnanıram ki, alimlərimizin də iştirakı ilə ümumi rəyə gələ biləcəyik. Azərbaycanın müstəqil dövlət kimi Şamaxı Astrofizika Rəsədxanası var və təqvim məsələsini özümüz təyin edəcəyik. Bu məsələdə sizin də dəstəyiniz lazımdır”, - deyə QMİ sədri bildirib.\nŞeyxülislam qeyd edib ki, Azərbaycanda 35% sünni, 65% isə şiə məzhəbinə mənsub insanların yaşadığı ehtimal edilir və məzhəblər arasında yaxınlaşma üçün bu cür görüşlərin keçirilməsinə ehtiyac var: “Fikir ayrılığı yaradan məsələlər barədə din adamları bir qərara gələ bilmirlər, ona görə də elmi nəticələrdən istifadə etməyə zərurət var. Azərbaycanda Şamaxı Astrofizika Rəsədxanası var və QMİ dini təqvimləri müəyyən etmək üçün bu rəsədxana ilə əlaqə saxlayır. Biz türkiyəli mütəxəssislərin də rəylərini öyrənmişik. İrandakı alimlər də bizə kömək edib. Dünən və srağagün də təqvimlərlə bağlı Şamaxı Rəsədxanasında görüşlər keçirilib”.\nF.Ə.Qiri və İran Təqvim Şurasının üzvü, Tehran Universitetinin müəllimi Ehsan Təvvabi də qeyd ediblər ki, onlar bu məsələdə Azərbaycanla sıx əməkdaşlıq etməyə və lazım olan kömək və dəstəyi göstərməyə hazırdırlar.


Vüsalə Səid: “Layihəmə qara yaxanlar sadəcə özlərini biabr etdilər”\nAzərbaycan gənclərinin inkişafı üçün əlindən gələni edir. Deyir ki, yekunda Azərbaycanın adı səslənir: “Nə layihə keçirirəmsə, nə yeni işlər görürəmsə, hansı verilişlərə qatılıramsa hamısını ölkəmiz adına edirəm. Milli geyimlərimizi, mətbəximizi, musiqimizi, adət-ənənlərimizi getdiyim bütün tədbirlərdə, layihələrdə əlimdən gəldiyi qədər nümayiş etdirməyə çalışıram”. Bu sözləri bizimlə söhbətində “Üç nöqtə” qəzetinin qonağı “Sinemanın kral və kraliçası” layihəsinin Azərbaycan nümayəndəliyinin rəhbəri, teleaparıcı Vüsalə Səiddir\n- Artıq bir neçədir gündür davam edən “Sinemanın kralı və kraliçası” layihəsi başa çatdı. Necə keçdi?\n- Bildiyiniz kimi, “Sinemanın kralı və kraliçası” layihəsi Azərbaycanda artıq ikinci dəfə keçirilir. Layihəmizin kastinqi ötən il yanvar ayının 21-də, bu il isə fevralın 23-də baş tutdu. Layihənin bu tarixlərdə keçirilməsinin əsas məqsədi ağrı-acımızı türk qardaşlarımıza çatdırmaq idi. Türkiyədən gələn qonaqlarımız bizimlə birlikdə Şəhidlər və Fəxri Xiyabanda oldular. Və qonaqlarımız ümumilikdə fevral ayının 20-24 aralığında Azərbaycan gənclərini seçmək üçün səfərdə oldular. Layihənin rəhbəri gənclərlə əvvəlcədən görüşdü, yəni seçimə hazırlıq prosesi baş verdi. Artıq ayın 23-də gənclərimiz münsiflər heyəti qarşısında çıxış etdilər.\n- Bu ilki layihənin ötən ilkindən fərqi nələr idi?\n- Fərq onda idi ki, keçən il münsif heyətində Ceren Kaplakarslan var idi. Lakin onun Türkiyədə çəkilişləri olduğu üçün bu il gələ bilmədi. Aktyor Can Nərgiz əvəz olundu. Və ötən il kraliça olan Aslı Can Azərbaycan qardaşlarına nümayiş üçün münsiflər heyətində oturmuşdu. Digər münsiflər heyəti isə olduğu kimi qalırdı. Layihənin ortaqlarından biri - “BONNE VİE” jurnalının rəhbəri Hakan Solaker şərtlərə əməl etmədiyi üçün layihədən uzaqlaşdırıldı. Layihə ilə bağlı olan şərtlər isə dəyişilməyib, 18-26 yaş arası gənclər cəlb olunurdu. Xanımlarımızın boyu 1.65, bəylərimizinki isə 1.75 nəzərdə tutulmuşdu. Bu il daha bir istisnamız var idi ki, Xocalı hadisələri ilə bağlı tədbirlərə qoşulduq. Mən orda Xocalıdan olan gənclərimizi də cəlb etməyə qərar verdim. Şərtlərə görə uyğun gələn bir xanım və bir bəy seçdik. Amma SOS uşaq kəndindən sadəcə bir xanım cəlb edə bildik, digərləri isə şərtlərimizə uyğun gəlmədi. Qalib də elə o xanım oldu. Münsiflər heyəti qalib Fəridə Qurbanovanın SOS uşaq kəndindən olduğunu bilmirdilər. Seçimdən sonra onlara dedim. Qeyd edim ki, birinci yerin sahibi Fəridə Qurbanova və Mirzəağa Axundzadə Mədəniyyət və İncəsənət Universitetinin, ikinci yerin sahibləri - Aydan Yeşildağ Musiqi Akademiyasının, Axund Əfəndiyev isə Dənizçilik Akademiyasının tələbələridirlər.\nAllaha çox Şükür, layihəmiz uğurla başa çatdı. Mart ayının 31-də Türkiyəyə səfərə gedəcəyik və düşərgəyə qatılacağıq. Qala günü aprel ayının 9-da olacaq. Ona qədər seçilən uşaqlar qalada nümayiş etdirəcəkləri səhnə üçün çox ağır şərtləri olan düşərgə dərsi keçəcəklər. Sonra onlara verilən səhnəni təkcə münsiflər heyəti qarşısında deyil, çağırılan 500-ə yaxın qonaq qarşısında nümayiş etdirəcəklər. Ümid edirəm ki, gənclərimiz ölkəmizi layiqincə təmsil edəcək və biz vətənə qalib şəkildə dönəcəyik.\n- Bu layihə ilə bağlı sizə qarşı edilən Qara Piarla necə mübarizə aparırsınız?\n- Bu layihəmin başını bürüyən qara buludlara toxunduğunuz üçün minnətdaram. Amma bu mövzuda danışaraq layihəmi ucuzlaşdırmaq istəmirəm. Çünki bu layihə artıq ikinci dəfə ölkəmizdə qarşı tərəfə nələrisə sübut etmək üçün, kimlərlə isə mübarizə aparmaq üçün keçirilmir. Qarşı tərəf ittihamlar və ünvanıma nalayiq fikirlər səsləndirdiyi üçün və bəzi jurnalistlərimizin reytinq və birtərəfli mövqe tutaraq (jurnalistika etikasına əməl etməyərək) qərəz nümayiş etdirdiyinə görə, heç bir açıqlama verməyərək susdum. Və bu işlə məşğul olması üçün məhkəməyə müraciət etdim. Artıq bu işlə vəkilim məşğul olur. Qarşı tərəf olaraq ölkəmiz adına doğru hərəkət etmədilər. Özlərini biabr etdilər. Deyirlər ki, Vüsalə bizim layihəmizi oğurlayıb. Axı Vüsalə sizdən öncə həyata keçirdiyi layihəni necə oğurlasın?! Belə “gülməli” şeylər danışırlar. Onların layihəsi haqqında danışmaq istəmirəm və mənə maraqlı da deyil.\nLayihənin ödənişli olduğunu heç kimdən gizlətməmişik. Hətta ötən il videoçarx da hazırlayıb sosial şəbəkələrdə yerləşdirmişdik. Bu da sosial şəbəkələrdə sübut olaraq tarixi ilə yerləşdirilmiş kimi qalıb. Layihəyənin şərtlərinə əsasən “sinemaguzeli.com” və “sinemaninkralivekralichesi.com” saytları üzərindən fiziki məhdudiyyətli insanlara olunan 150tl bağışdan başqa, Azərbaycan tərəfi bir qəpik də olsa qətiyyən pul almayıb. Layihəmin barter sponsorları, rəsmi tərəfdaşları, informasiya dəstəkçiləri isə hamısı dostlarımdır.\n- Bəs layihədən olan gözləntiləriniz özünü doğrultdumu?\n- Ötən il olduğu kimi bu il də layihəmiz çox uğrula ərsəyə gəldi. Gözləntilərim özünü doğrultdu, çox istedadlı gənclər toplaşmışdı, ona görə də seçim etmək çox çətin idi. Amma ən layiqli olan qalib gəldi. İnşallah Türkiyədə qala gecəsində də ölkəmizi təmsil edərək qalib olarlar.\n- Türkiyədə film sektorunda çalışan sənətçilərlə yaxşı əlaqələriniz var. Niyə özünüzü Türkiyə kino aləmində sınamırsınız?\n- Bu istəyə bağlıdır, bu sahədə çalışmaq istəmirəm. Kino sahəsini istəmədiyim üçün isə bu əlaqələri istifadə etmirəm. Türkiyə tərəfi ilə dostluq münasibəti mənə kifayət edir. Bildiyiniz kimi, uzun illər xəbər aparıcısı olmuşam, İctimai Telekanalda iki yeni layihə üzərində işləyirəm. Bunlardan biri “#itvtech” verilişi, digəri isə “Azərbaycanın dostları” verilişləridir. Hər iki verilişin aparıcısıyam. “Azərbaycanın dostları” verilişində dünyanın hər yerində yaşayan çox məşhur siyasətçilər, incəsənət adamları, alimləri və s. cəlb edərək ölkəmiz və məşhur insanlarımız haqqında fikirlərini bildirirlər. Haqqında danışdığımız məşhurlarla belə layihələr həyata keçirirəm ki, Azərbaycan gəncləri üçün əlimdən gələni edim. Yekunda Azərbaycanımızın adı səslənir.\nNə layihə keçirirəmsə, yeni işlər görürəmsə, verilişlərə qatılıramsa hamısını ölkəmiz adına edirəm. Həm milli geyimlərimiz, mətbəximiz, musiqimiz, adət-ənənlərimizi getdiyim bütün tədbirlərdə, layihələrdə əlimdən gələn qədər nümayiş etdirməyə çalışıram.\n- Əvvəllər xəbər proqramlarında çalışmısınız, hazırda isə “#itvtech” verilişinin aparıcısısınız. Texnologiya sürətlə yenilənir, bütün yeniliklərdən anında xəbərdar olmaq sizə çətin olmur?\n- Bu verilişlə bağlı İctimai kanaldan təklif gələndə əvvəlcə tərəddüd etdim. Mənim üçün yad sahə idi. Düşünürdüm ki, öhdəsindən gələ bilmərəm. Lakin məni inandırdılar. Və o gündən etibarən texnologiya ilə bağlı bütün layihələri öyrənməyə çalışıram. Əlimdən gələni edirəm. Qəbul etdiyimə heç peşman deyiləm. Maariflənərək maarifləndirirəm. Çox maraqlı sahədir, araşdırdıqca maraqlı məqamlar ortaya çıxır. Təbii ki bunlar hamısı zaman alır. Amma insanın xeyirinə alınan zaman onu xoşbəxt edir. Öyrəndikcə öyrənirəm. Bu sahədə mənə kömək olan dostlarıma minnətdaram. Yaxşı ki, onlar var. Bilmədiklərimi mənə başa salırlar. Birlikdə böyük bir qüvvə və ailəyik.\n- İctimai kanalın “Oxşarabad” filminə çəkilmisiniz. Necə oldu təklif gəldi?\n- Bu təklifi heç gözləmirdim. Çünki İtv-də təzə fəaliyyətə başlamışdım. Ümumiyyətlə, mənə gələn təkliflərin hamısı çox gözəl qarşılayıram. “Oxşarabad” filmi mənim üçün fərqlilik oldu, sevə-sevə çəkildim. Bilirsiniz ki, bu film rayonda çəkilib və çox soyuq idi. Soyuğu isə heç sevmirəm. Bir də gecə çəkilişləri olduğu üçün çox çətin oldu. Həmçinin Bakıdakı verilişimin çəkilişləri gedirdi, ikisini birlikdə etmək çox çətin idi. Bu filmdə məşhur aktyor və müğənnilərlə birlikdə çəkilmək həm şərəfverici, həm də məsuliyyətli bir hiss idi. Çox az hissədə çəkilmiş olsam belə, bacarmışamsa nə xoş mənə.\n- Həyat yoldaşınız da, siz də televiziya sahəsində fəaliyyət göstərirsiniz. Bunun hansı müsbət tərəfləri var?\n- Televiziyada çalışmağın mənfi tərəfləri yoxdur. Bəlkə də həyat yoldaşım başqa səhədə çalışan adam olsaydı, məni anlamazdı. Çünki bizim sahə ağırdır, elə olur ki, montaj uzun çəkir, gecə səhərə qədər işləyirik. Bunu başqa sahədə çalışanlar anlamaz və etiraz edərlər. Amma işimizin hər tərəfini bilən adamların bunu qəbul etməsi asandır. Bu baxımdan hər ikimiz rahatıq. Əvvəl bir yerdə işləyirdik, indi ayrı kanallarda fəaliyyət göstəririk. Ailədə əsas olan qarşılıqlı hörmət və bir-birini başa düşməkdir. Əgər bunlar varsa, bu özü elə böyük xoşbəxtlikdir.\n- İşləriniz çox olur, ailənizə ayırmağa vaxtınız olurmu?\n- İşim həddindən artıq çox olur. Yoldaşım da televiziya işçisi olduğu üçün evə gec gəlir.). Övladıma vaxt ayırmağa çalışıram, əsasən telefonla əlaqədə oluruq. Evimdə köməkçim yoxdur, bütün işlərimi özüm görürəm. Çox şükür çatdıra bilirəm. Övladım da çox məşğul olur, 13 yaşı var və onun dərslərinin ən ağır vaxtıdır. Gələcək üçün seçim etməlidir. İdmanla məşğul olur, üzgüçülüyə gedir, xarici dil öyrənir. Ona görə ancaq axşamlar görüşürük. Yatandan-yatan evə yığışırıq(gülür) Amma nəzarətsiz buraxmıram, görüntülü danışırıq. Boş vaxtımız olan kimi birlikdə əylənirik.\n- Bir müddət əvvəl, həyat yoldaşınızla birgə Türkiyə telekanallarından birində “Ben bilmem, eşim bilir” adlı proqrama qatıldınız və qalib oldunuz…\n- Bu proqrama daha çox oğlumla, yoldaşım baxırdı. Yarışmaya qatılmağımızı isə oğlumuz istədi. Biz də razılaşdıq. Anketi doldurub onların mail ünvanına göndərdik. Üstündən artıq iki il keçmişdi, Türkiyədən bizə zəng gəldi. Dedilər ki, bizim komanda bu yaxın günlərdə Azərbaycana gələcək və sizinlə görüşmək istəyir. Azərbaycanda 500-ə yaxın ailə qeydiyyatdan keçmişdi, onlar arasından sona cəmi 4 Azərbaycan ailəsi qaldı, biri də biz idik. Bir həftə keçəndən sonra Türkiyədən yenidən zəng gəldi. Söylədilər ki, seçilmisiz, filan tarixdə bura gəlin. Sevə-sevə iştirakçı olduq. Qalib olmaq arzusunda deyildik, sırf əyləncə xatirinə getmişdik. Efirdən baxanda asan görünə bilər, amma orda oyunlar çox çətin olur. Sona qədər uduzurduq, axır vaxtda şans bizim üzümüzə güldü. Qalib olduq, maşını qazandıq. Yaddaşımıza gözəl bir xatirə kimi yazıldı.\n7 Mart 2019 [19:18]


190 manat məbləğində birdəfəlik ödənişin verilməsi yekunlaşdırılıb - Frame.az\nƏmək və Əhalinin Sosial Müdafiəsi Nazirliyi sərtləşdirilmiş xüsusi karantin rejiminin tətbiq olunduğu 13 şəhər və rayon (Bakı, Cəlilabad, Gəncə, Masallı, Mingəçevir, Sumqayıt, Yevlax, Abşeron, Bərdə, Goranboy, Göygöl, Xaçmaz, Salyan) üzrə 190 manat birdəfəlik ödənişlərin verilməsini başa çatdırıb.\nNazirliyin İctimaiyyətlə əlaqələr və kommunikasiya şöbəsindən bildiriblər ki, birdəfəlik ödəmə vəsaitləri həmin rayonlar üzrə işsiz və xüsusi karantin rejimində gəlirini itirən qeyri-formal işləyən aztəminatlı şəxsləri əhatə edib.\nÖdəniş aprel-may aylarında birdəfəlik ödəmə almaq üçün elektron qaydada müraciət edərkən qeyd etdiyi faktiki yaşayış ünvanı həmin 13 şəhər və rayona aid şəxslərə təyin olunub. Vəsait may ayında birdəfəlik ödəməni almaq üçün banklar tərəfindən onlara verilmiş kartlar üzrə hesablara köçürülüb.\nBu, artıq pandemiya dövründə dördüncü ödənişdir. Daha əvvəl isə aprel və may aylarında hər ay ölkə üzrə 600 min şəxsə, iyul ayında 16 şəhər və rayon üzrə 283 min şəxsə bu ödəmə edilib.\nBeləliklə, COVID-19 pandemiyası dövründə yalnız bir dəstək istiqaməti – 190 manat birdəfəlik ödəmə proqramı üzrə yönəldilmiş vəsaitin ümumi həcmi 333 milyon manat təşkil edib.\n← Florian Zenqstşmid: “Hindistan Azərbaycan turizmi üçün vacib bazardır”\n“Özün yarat” müsabiqəsinin qalibləri sabah elan ediləcək →


Azərbaycanlı din xadimi Taleh Bağırzadənin aclıq aksiyasının gizli məqamları - İslam Dünyası Xəbərləriİslam Dünyası Xəbərləri\nOrta Asiya Və Pasifik / Azərbaycan / Məqalə / Xəbərlər\nCümə, 10 İyun 2022 - 19:43\nAzərbaycan Respublikası Daxili İşlər Nazirliyinin Mütəşəkkil Cinayətkarlıqla Mübarizə İdarəsinin müstəntiqləri Müsəlman Birliyi Hərəkatının iki üzvü dindirilərkən və onlara işgəncə verərkən dini müqəddəsatı təhqir edərək Allahı təhqir ediblər.\nAzərbaycan Müsəlman Bitliyi Hərəkatının həbsdə olan lideri Höccətülislam Taleh Bağırzadə etiraz əlaməti olaraq cümə günü, iyunun 3-dən aclıq aksiyasına başlayıb. O, təhqir edənlər cəzalandırılana qədər aclıq aksiyasını davam etdirəcəyini və qərarından dönməyəcəyini bildirib. Bu ölkənin rəsmi həftəsonu bazar günüdür, amma cümə gününün hələ də xalqın mədəniyyətində öz yeri var və bu günü seçmək etirazda zəkalığın əlamətidir.\nAzərbaycan dindarları arasında nüfuzlu din xadimi olan Taleh Bağırzadə keçmişdə həmişə vaxtında və təsirli olan addımlar atıb. İctimai yerlərdə islami hicabı qadağan edən qanuna qarşı kütləvi etiraz çağırışı və xalqın geniş şəkildə dəstəklənməsi Bağırzadənin hərəkətlərində dönüş nöqtəsi və bu ölkə hökumətinin uğursuzluğudur.\nƏgər o, daha çox məhbus və Azərbaycan xalqını özü ilə həmfikir edə bilib dəstək alsa, onların ailələrindən də kömək ala bilər.\nBağırzadə həbsxanada aclıq aksiyasını şəhid olana qədər davam etdirəcəyini açıqlayıb. Bu zindanlarda bəzi məhbuslar məcburi etiraflarla və əsassız ittihamlarla azadlıqdan məhrum edilirlər. Bu zindanlar tanınmış standartlara əməl etmirlər və bir sıra məhbuslar müəmmalı şəkildə işgəncələrə məruz qalıb, sonra isə öldürülürlər.\nAzərbaycan Avropa Birliyinə daxil olmaq istəyən, lakin keçmiş Sovet İttifaqının diktaturası üslubunda həbsxanaları olan ölkədir. Bu aclıq aksiyası bir daha Azərbaycan həbsxanalarına, Daxili İşlər Nazirliyinin təcridxanalarına və Milli Təhlükəsizlik Agentliyinə diqqəti cəlb edə bilər ki, insan haqlarının vəziyyəti ilə bağlı suallar yenidən gündəmə gəlsin.\nTəxmin etmək olar ki, Taleh Bağırzadə öz müdrikliyi ilə hakimiyyəti çətin vəziyyət də saxlamaq istəyir. O, hakimiyyəti tənqid etmək sabiqəsi ilə bir daha hökuməti geri çəkilməyə, xalqa güzəştə getməyə məcbur edə bilər.\nOnun adı siyasi məhbus və hakimiyyətə müxalifət titulu ilə bağlıdır. Ən pis ssenari isə hazırda etirazı şəhadət aclığı kimi tanınan Taleh Bağırzadənin aclıq aksiyası və işgəncələr səbəbindən həbsxanada şəhid olmasıdır. Bu məsələ baş verərsə hakimiyyət üçün növbəti zərbə və İlham Əliyevin Azərbaycanın atası olmaq xülyaları üçün on illik səylərini sual altına apara biləcəkdir.\nAzərbaycan Hacı Taleh Bağırzadə Taha Abdullahi Taleh Bağırzadə


Lənkəranskinin yerinə onu gətirdilər – Təfərrüat – Yenicag.Az\nAna Səhifə Araşdırma Lənkəranskinin yerinə onu gətirdilər – Təfərrüat\nLənkəranskinin yerinə onu gətirdilər – Təfərrüat\nYeni Çağ Media Qrupu – Sentyabr 28, 2016 - 10:18\nQətlin sifarişçisi və icraçıları haqda da geniş bilgi yoxdur. “Lənkəranski”nin kriminal və biznes imperiyasına bundan sonra kimin sahib olacağı haqda da danışılmır. Məlumata görə, 40 mərasimində Türkiyədən çox nüfuzlu bir avtoritet gəlib. Həmin nüfuzlu avtoritet Türkiyədə “Lənkəranski”nin yerinə kimin olacağı ilə bağlı söhbət aparıb.\nMənbə deyib ki, “Lənkəranski”nin ən yaxın adamı, qətlidən sonra İstanbulda həbs edilən “Hacı Beyləqanski” indilikdə klana rəhbərlik etmək durumunda deyil. Qeyd edək ki, İstanbul polisi onun bir neçə qətldə əli olduğundan şübhələnib və avqustun 18-dən həbsdədir. Mənbəmiz deyib ki, bu səbəbdən məsləhətləşmələrdən sonra klanın Türkiyəyə cavabdeh şəxsi kimi gürcü Qoça tanınıb.\nMəlumata görə, böyük ehtimalla söhbət “Kurşa” ləqəbi ilə tanınan Qoça Çinçaridzeden gedir. Çünki o da son illər Türkiyəyə mütəmadi olaraq gedib-gəlirdi.\nBildirək ki, bu günlərdə Berlində “Lənkəranski”nin düşmənlərinə qarşı türk və çeçen mafia klanlarının birləşməsi xəbəri də yayılmışdı. Bildirilirdi ki, klanların birləşməsi “Rövşən Lənkəranski”nin yaxın dostu və Avropa “obşakı”na ( xəzinəsinə ) nəzarət edən çeçen Həmzət Qastamirovun (“Şeyx Həmzət”) təşəbbüsü ilə baş verib. Mənbənin bildirdiyinə görə, belə bir birləşmə kriminal aləmdə son 26 ildə ilk dəfə baş verir.(Musavat)


Millimiz itirə-itirə gedir » Güzgü Press | Güzgü qəzeti\nguzgupress.com » İdman » Millimiz itirə-itirə gedir\nMillimiz itirə-itirə gedir\nTarix : 29-03-2021, 10:24 Bölmə :İdman Rəylər : 0\nAzərbaycan millisi 2021-ci ildə keçirdiyi ikinci oyunda da uduzub.\nYığmamızın martda aldığı məğlubiyyətlər komandamızın FİFA reytinqinə mənfi təsir edəcək.\nSon cədvəldə 1180 xalla dünyanın 108-cisi olan Canni de Byazinin yetirmələrinin yeni mövqeyi həm də qonşu pillələrdəki komandaların nəticəsindən asılı olacaq. Amma yığmanın xal aktivi azala-azala gedir.\nDÇ-2022-nin Portuqaliya ilə seçmə oyununda 0:1 hesabı ilə uduzan milli 3,4 xal itirib. Qətərlə görüşün yoldaşlıq statusu daşıması üzündən 1:2 hesablı yenilginin itkisi daha azdır. Komandamız asiyalılarla qarşılaşmada aktivini 3 xal azaldıb.\nİtirə-itirə gedən yığma iki qarşılaşmada 6,4 xal geri düşüb. Bu isə əmsalımızın 1174-ə qədər azalacağı deməkdir. Belə itki təxminən 3-4 pilləlik geriləmə vəd edir. Təbii ki, aşağı sıralardakılar da uğursuz çıxış etməsə.\nAmma De Byazinin komandası özü də durumunu yaxşılaşdıra bilər. Martın 30-da Serbiyaya uduzmasa, məğlubiyyətlərdən daha böyük qazanc əldə olunacaq. Bu isə əmsalın artması ilə nəticələnəcək.\nNotr-Dam kilsəsində baş vermiş yanğının ilkin ...\nFƏTÖ-çu “ YapıKredi Bank ” ın dollar fırıldağı - ...\nCəlilabadda qudalar arasında QANLI DAVA - Oğlan ...


Ev / Posts tagged "FLEX"\n2021-22 PROQRAM İLİ ÜÇÜN FLEX İMTAHANI ONLAYN ŞƏKİLDƏ KEÇİRİLƏCƏK!\nAugust 19, 2020 FLEX, FLEX Application, FLEX Azerbaijan, How to apply for FLEX\n2021-22 PROQRAM İLİ ÜÇÜN FLEX İMTAHANI ONLAYN ŞƏKİLDƏ KEÇIRILƏCƏK! Koronavirus pandemiyası ilə əlaqədar olaraq, təhlükəsizlik məqsədilə FLEX Proqramı 2021-22 proqram ili üçün imtahanı 2020-ci ilin payızında ONLAYN şəkildə keçirəcəkdir. Müraciət edənlər mobil telefondan və ya kompüterdən istifadə edərək istənilən yerdən internetə daxil olub qəbul prosesində iştirak edə bilərlər. İştirakçıların fərdi ...\n(English) Alumni Movie Nights at American Councils\nBeynəlxalq Təhsil üzrə Amerika Şurasında Könüllülük Proqramı\nMüraciət üçün son tarix – 10 mart Beynəlxalq Təhsil üzrə Amerika Şurasının Könüllülük proqramının məqsədi 16-25 yaşlı azərbaycanlı gənclər arasında könüllülük və icmaya töhfə vermə prinsiplərini təbliğ etməkdir. 6 aylıq proqram müddətində 10 nəfər könüllü Beynəlxalq Təhsil üzrə Amerika Şurasının bütün tədbirlərinə cəlb olunmaqla şəxsi və peşəkar inkişaf imkanı əldə edəcəkdir. ...\n(English) January 2017 FLEX Update\nFebruary 12, 2017 FLEX, FLEXALUMNI


Nazir prezidentin tapşırığını yerinə yetirdi - Ön xətdə yoxlama - FOTO\n11:57 3 Fevral 2017\nAzərbaycan Respublikasının prezidenti, Silahlı Qüvvələrin ali baş komandanı İlham Əliyevin tapşırığına əsasən, müdafiə naziri general-polkovnik Zakir Həsənov müdafiənin ön xəttində yerləşən bölmələrdə olub və üzbəüz düşmən mövqelərini müşahidə edib.\nMüdafiə Nazirliyin mətbuat xidmətindən Milli.Az-a verilən məlumata görə, ərazidəki əməliyyat şəraiti, bölmələrimizin hazırlıq vəziyyəti, qarşı tərəf barədə məruzə edildikdən sonra şəxsi heyətlə görüşən nazir hərbi qulluqçuların döyüş və mənəvi-psixoloji hazırlığı, onların sosial-məişət şəraiti ilə maraqlanıb.\nZ.Həsənov çay süfrəsi arxasında əsgərlərlə səmimi söhbət edib və qayğıları ilə maraqlanıb. Sonda nazir ön xətdə xidmətdə fərqlənən bir qrup hərbi qulluqçuya təşəkkür elan edib və ali baş komandanın adından mükafatlandırıb.\nXəbərin orijinal ünvanı: http://news.milli.az/politics/513933.html\nNazir prezidentin tapşırığını yerinə yetirdi Ön xətdə yoxlama FOTO


“İrəvan Bakının bu təklifinə razı olsaydı…” - Qarabağda vəziyyət dəyişir » Regionxeberleri.com\nRegionxeberleri.com » Cəmiyyət » “İrəvan Bakının bu təklifinə razı olsaydı…” - Qarabağda vəziyyət dəyişir\n“İrəvan Bakının bu təklifinə razı olsaydı…” - Qarabağda vəziyyət dəyişir\n“Rəsmi Bakı bundan sonra Dağlıq Qarabağ ermənilərinə yüksək statuslu muxtariyyət verməyəcək”.\nEkspert Ermənistan-Azərbaycan münaqişəsi ətrafındakı son duruma diqqət çəkib:\n“Xarici jurnalistlər prezident İlham Əliyevə ən çox bu sualı verirlər: “Bakı Dağlıq Qarabağa hansı status verəcək?”. Azərbaycan prezidenti bu məsələnin müzakirəsinin erkən olduğunu bildirir.\nRəsmi Bakı İrəvanla 27 il aparılan danışıqlarda Dağlıq Qarabağa yüksək muxtariyyət statusu verəcəyini vəd edirdi. İlham Əliyev deyirdi: “Dünyada mövcud olan istənilən muxtariyyət modelini Dağlıq Qarabağ ermənilərinə verməyə hazırıq”. İlham Əliyev və azərbaycanlı siyasi ekspertlər müxtəlif nümunələr göstərirdilər: “Aland modeli”, “Tirol modeli” və s.\nErmənistan hakimiyyəti və Dağlıq Qarabağ separatçıları bütün bu moddelləri rədd etdilər. Onlar Dağlıq Qarabağa “müstəqillik” istəyirdilər. Buna rəsmi Bakı razılaşa bilməzdi. 27 il aparılan danışıqlar nəticə vermədi. Hazırda Azərbaycan ordusu böyük əraziləri işğaldan azad edib. Erməni separatçıları anlayırlar ki, onlar məğlub olacaqlar və heç bir dövlət onlara kömək etməyəcək”.\nAzərbaycanın mövcud reallığı dəyişdiyini bildirən Elxan Şahinoğlu qeyd edib ki, bundan sonra rəsmi Bakı Dağlıq Qarabağ ermənilərinə yüksək statuslu muxtariyyət verməyəcək:\n“Dağlıq Qarabağda ermənilərin sayı az olsa, bu bölgəyə aşağı statuslu muxtariyyətin verilməsi də lazım olmayacaq. Azərbaycanın digər bölgələrinin hansı statusu varsa, Dağlıq Qarabağın da eyni statusu olacaq. Ermənistan hakimiyyəti və Dağlıq Qarabağ separatçıları vaxtilə rəsmi Bakının təklifini qəbul etsəydilər, müharibə olmazdı və bölgənin yüksək muxtariyyət statusu olardı. İndi isə bu mümkün deyil. Şərtləri Azərbaycan diqtə edir”.


Almaniyanın "Mersedes-Bents" firmasının idarə heyəti adından Azərbaycan Prezidentinin şərəfinə verilmiş ziyafətdə Heydər Əliyevin nitqi - Baden-Vürtenberq, 4 iyul 1996-cı il\nHörmətli prezident, möhtərəm xanımlar və cənablar! Mən Almaniyaya rəsmi səfərimi başa çatdırarkən burada, şirkətinizin qərargahında olmağımdan çox məmnunam və səfərim zamanı keçirilən bu görüşü xüsusi bir görüş hesab edirəm. Sizin şirkət dünyada məşhur və ən nəhəng şirkətlərdən biridir, öz işlərinizlə dünyada böyük şöhrət qazanmısınız.\nSiz bu gün mənə 1888-ci ildə istehsal etdiyiniz ilk avtomobilin modelini verdiniz. Bu, mənim üçün çox qiymətli hədiyyədir. Buna görə təşəkkür edirəm. Bununla yanaşı, bu gün burada sizinlə birlikdə olduğum zaman gördük ki, siz 1888-ci ildən 1996-cı ilədək nə qədər böyük və müvəffəqiyyətli yol keçmisiniz. Sizin istehsal etdiyiniz avtomobillər, avtobuslar, eləcə də təyyarə və vertolyotlar, digər məhsullarınız dünyanın, demək olar, bütün ölkələrində çox böyük şöhrət qazanmışdır. İndi dünyada avtomobil istehsal edən şirkətlər, ölkələr çoxdur. Amma hamı etiraf edir ki, "Mersedes" kimi keyfiyyətli və gözəl avtomobili hələ heç kəs icad edə bilməyibdir. Ola bilər ki, sizin rəqibləriniz mənim bu fikrimlə razılaşmasınlar. Lakin Azərbaycan vətəndaşlarının ümumi fikri belədir. Şəxsən mən də bu fikirdəyəm. Ona görə də Azərbaycanda mənim minik avtomobilim sizin şirkətin buraxdığı maşındır.\nMən sizi bu nailiyyətləriniz münasibətilə təbrik edirəm. Siz böyük işlərinizlə bütün dünyanı heyran qoyursunuz. Eyni zamanda bu nailiyyətlərə baxmayaraq, qarşınıza çox böyük vəzifələr də qoymusunuz. Ümidvar olduğumu bildirmək istəyirəm ki, siz o vəzifələrin hamısını müvəffəqiyyətlə həyata keçirəcəksiniz. Mənim Almaniyaya bu dörd günlük rəsmi səfərimin əsas məqsəd və mənası Almaniya-Azərbaycan əməkdaşlığını və xüsusən iqtisadi əməkdaşlığı genişləndirmək və daha yüksək səviyyələrə qaldırmaqdır. Bu baxımdan sizin şirkətlə Azərbaycan arasında əməkdaşlığa da çox böyük yer veririk.\nSiz qeyd etdiniz ki, "Mersedes-Bents"in Azərbaycanda nümayəndəliyini açmısınız və əməkdaşlıq edirsiniz, Azərbaycana yeni tipli avtobuslar satılmasına dair təkliflər irəli sürmüsünüz. Şübhəsiz ki, bunların hamısı diqqətəlayiq hallardır. Amma mən bizim əməkdaşlığımızı daha geniş görmək istərdim. Siz dünyanın bir çox ölkələrində öz müəssisələrinizi yaratmısınız. Bu baxımdan Azərbaycan sizin üçün çox əlverişli bir ölkədir və biz bu sahədə əməkdaşlıq edə bilərik. 1981-82-ci illərdə Azərbaycanda böyük bir avtomobil zavodu tikməyə başladıq. Lakin bu müəssisənin tikintisi başa çatdırılmadı və yarımçıq qaldı. Halbuki inşaat işlərinin əksər hissəsi görülmüş, böyük istehsal sahələri yaradılmışdır. Zənnimcə, bu imkandan bizim birlikdə istifadə etməyimiz barədə düşünmək lazımdır. Təklif edirəm ki, öz mütəxəssislərinizi göndərəsiniz və bu məsələnin mümkünlüyünü təhlil və müzakirə edək. İstehsal sahəsindən savayı, başqa imkanlar da var.\nMən istərdim ki, bu gün sizin şəhərinizə, sizin bu böyük müəssisənizə gəlişim turust gəzintisi xarakteri daşımasın. Mən hər bir səfərimi əməli işlə nəticələndirmək istəyirəm. Şübhəsiz ki, bu iş də sizdən yeni bir avtomobil almaqla bitmir. Ondan ötrü buraya gəlmək bəlkə də lazım deyildi. Siz avtomobili hər yerdə satırsınız və onu hər yerdə də almaq olar. Mənim məqsədim sizinlə əməkdaşlığın əsaslarını yaratmaqdır. Ona görə də sizə bu təklifləri verirəm. Əmin ola bilərsiniz ki, biz sizin üçün etibarlı ortaq ola bilərik. Mən qarşınıza qoyduğunuz bütün vəzifələrin həyata keçirilməsini, bütün məsələlərin həll edilməsini arzulayıram. Sizin şirkətinizə, nəhəng istehsal sahələrinizə, işçilərinizin hamısına uğurlar diləyirəm.\nMənə dedilər ki, Baden-Vürtеnberq şərabı ən keyfiyyətli şərabdır. Dediniz ki, bu şərabı ancaq özünüz içirsiniz və başqalarına vermirsiniz. Bizə bu şərabdan verdiyinizə görə təşəkkür edirəm. Bu gözəl şərabla doldurulmuş badələri sizin gələcək uğurlarınız şərəfinə qaldırıram. Sağ olun.\n"Azərbaycan" qəzeti, 6 iyul 1996-cı il\nAzərbaycan Prezidenti Heydər Əliyevin Almaniya Federativ Respublikasına rəsmi səfərinə ( 1-4 iyul 1996-cı il) ümumi tarixi arayış (iqtisadi aspekt)


Servis | Orijinal Ehtiyat Hissələrinin üstünlükləri | Subaru Azərbaycan\nOrijinal Ehtiyat Hissələrinin üstünlükləri\nSUBARU orijinal ehtiyat hissələri SUBARU-nun yüksək keyfiyyətinin, arxayınlığın və etibarlılığın rəmzidir\nHər bir hissə SUBARU-ya xas yüksək keyfiyyət və etibarlılıqla istehsal olunub. SUBARU orijinal ehtiyat hissələri hələ layihə mərhələsində saysız performans və keyfiyyət testlərindən keçərək diqqətlə hazırlanır - yalnız nəqliyyat vasitəsi hazırlığının eyni sərt keyfiyyət standartlarına cavab verən hissələr SUBARU tərəfindən orijinal hissələr kimi sertifikatlaşdırılır. Bütün SUBARU modellərinə uyğun gəlmək üçün performans, keyfiyyət və davamlılıq mərhələlərindən keçərək eksklüziv hazırlanan SUBARU orijinal ehtiyat hissələri istənilən SUBARU avtomobilini maksimum performansla təmin edir, həmçinin, təhlükəsiz və daha rahat idarəetmə təcrübəsinə zəmanət verir.\nOrijinal ehtiyat hissələri hər cəhətdən yüksək keyfiyyəti təmin edir\nMahiyyətcə hər bir avtomobil müxtəlif hissələrin kombinasiyasından ibarət olur və burada əsas amil kimi ümumi balans çıxış edir. SUBARU-nun orijinal ehtiyat hissələri sahəsində araşdırma və təkmilləşdirmələri yalnız yeni nəqliyyat vasitələri hazırlanarkən aparılmır, bundan sonra da uzun müddət davam edir. Ən müxtəlif şəraitlərdə keçirilən saysız sınaqların aparılması o deməkdir ki, SUBARU orijinal ehtiyat hissələri hər zaman təkmilləşməyə davam edir. Məqsəd yeni avtomobillərdəki ilə eyni performansı mümkün qədər uzun müddət qoruya bilməkdir. Yalnız SUBARU orijinal ehtiyat hissələri müştərinin SUBARU-sunu ən yaxşı işlək vəziyyətdə saxlaya bilər.\nOrijinal ehtiyat hissələrinin istifadəsi arxayınlıq verir\nİstənilən SUBARU modeli üçün mümkün ən yaxşı variant kimi hazırlanan SUBARU orijinal ehtiyat hissələri yeni SUBARU-lardakı kimi keyfiyyət standartlarına cavab verəcək şəkildə istehsal olunur. Əldə edə biləcəyiniz ən yaxşı əvəzləyici olmaqla yanaşı bu ehtiyat hissələri həm də mühərrik və şassi kimi əsas komponentlərlə tandemdə işləyə bilmək üçün yaradılır.\nOrijinal ehtiyat hissələrini səlahiyyətli SUBARU dilerindən əldə edə bilərsiniz\nSUBARU dilerlərində müntəzəm xidmət, texniki qulluq və ya digər yoxlamalar zamanı xüsusi təlim keçmiş SUBARU mexanikləri texniki ekspertiza ilə hər bir avtomobilin vəziyyətini yoxlayır və tələb olunarsa, orijinal ehtiyat hissələri ilə əvəzləməni həyata keçirirlər. SUBARU-nuzu müntəzəm xidmət zamanı yoxlanışdan keçirməklə yanaşı, mövsüm öncəsi yayda və qışda, yaxud uzun səfərlərdən əvvəl yoxlandığından əmin olun. Xüsusilə də SUBARU orijinal ehtiyat hissələrindən istifadə etməyi unutmayın.


Maştağa sakinləri: Camaat aya uçur, biz şəhərdə su axtarırıq - Video - Pia.az\nŞirin suya həsrət qalan Maştağalılar...\nMaştağanın “Daş karxanası” adlanan ərazisində yaşayan minlərlə sakin uzun illərdir ki, şirin suya həsrət qalıb.\nSakinlər bildirirlər ki, yaşadıqları ərazidən cəmi iki kilometr məsafədən su xətləri keçsə də, onlar burda susuzluqdan əziyyət çəkirlər. Əlacsız qalan sakinlər ya hər həftə 40 manat verib maşınla su gətizdirməli olurlar, ya da hər gün bataqlıq yollarla iki kilometrə yaxın məsafə qət edərək qablarla su daşımalı olurlar.\nHər gün qablarda su daşıyan sakinlərdən biri vəziyyəti belə izah edib: “Yoruluruq, bu qədər əzab olar? Camaat aya uçur, biz paytaxtda su axtarırıq”.\nDözülməz vəziyyətlə bağlı sakinlər dəfələrlə məsul qurumlara müraciətlər ünvanlayıblar. Hər dəfə isə onlara növbəti ildə problemin həll olunacağı ilə bağlı vədlər verilib. Amma, təssüflər olsun ki, illər dəyişsə də, vəziyyət dəyişməyib.\nProblemlə bağlı “Azərsu” ASC-nin mətbuat xidmətinin rəhbəri Anar Cəbrayıllı sakinləri ən azı bir il səbrli olmağa çağırıb.\nQurum rəsmisinin sözlərinə görə, ya bu ilin sonu, ya da ən geci 2021-ci ilin əvvəlində ərazidə şirin su problemi aradan qalxacaq. Onun sözlərindən aydın oldu ki, ana xətt ilə təxminən bir kilometr məsəfəyə şirin su xətti çəkilməsi üçün “Azərsu” ASC-yə bir ildən çox vaxt lazımdır.\nEtiket: Azərsu Maştağa